3.  การประกอบธุรกิจแต่ละประเภทบริการ

    1.  ลักษณะการให้บริการ

บริษัทหลักทรัพย์ กิมเอ็ง (ประเทศไทย) จำกัด (มหาชน) (“บริษัทฯ”)
เป็นสมาชิกตลาดหลักทรัพย์แห่งประเทศไทย หมายเลข 42
โดยได้รับใบอนุญาตประกอบธุรกิจหลักทรัพย์ 4 ประเภท ได้แก่ นายหน้าซื้อขายหลักทรัพย์
การค้าหลักทรัพย์ ที่ปรึกษาการลงทุน และการจัดจำหน่ายหลักทรัพย์
นอกจากนี้บริษัทฯยังดำเนินธุรกิจอื่นๆที่เกี่ยวข้องสนับสนุนธุรกิจหลักทรัพย์ ได้แก่ ธุรกิจวาณิชธนกิจ
(ที่ปรึกษาทางการเงิน) ธุรกิจด้านตราสารหนี้ และการเป็น นายทะเบียนหลักทรัพย์ นอกจากนี้
ในวันที่ 17 สิงหาคม 2548
บริษัทฯได้รับใบอนุญาตจากกระทรวงการคลังให้ประกอบธุรกิจซื้อขายสัญญาซื้อขายล่วงหน้า
ประเภทตัวแทนซื้อขายสัญญาซื้อขายล่วงหน้า (Derivatives Agent)
ตามพระราชบัญญัติสัญญาซื้อขายล่วงหน้า พ.ศ. 2546 ต่อมา
บริษัทฯได้ผ่านการคัดเลือกให้เป็นสมาชิกของ บริษัท ตลาดอนุพันธ์ (ประเทศไทย) จำกัด (มหาชน)
(Thailand Futures Exchange: TFEX) และได้ผ่านการคัดเลือกให้เป็นสมาชิกของ บริษัท
สำนักหักบัญชี (ประเทศไทย) จำกัด (Thailand Clearing House: TCH)
เพื่อประกอบธุรกรรมการเป็นตัวแทนซื้อขายสัญญาซื้อขายล่วงหน้าผ่านตลาดอนุพันธ์
ซึ่งตลาดอนุพันธ์เริ่มดำเนินการ ตั้งแต่ 28 เมษายน 2549 เป็นต้นมา

3.1.1 ธุรกิจนายหน้าซื้อขายหลักทรัพย์

การให้บริการซื้อขายหลักทรัพย์ในปัจจุบันกระทำผ่านตลาดหลักทรัพย์แห่งประเทศไทยโดยบริษัทฯเป็นสมาชิกตลาดหลักทรัพย์แห่งประเทศไทย
หมายเลข 42
โดยให้บริการเป็นนายหน้าซื้อขายหลักทรัพย์แก่ลูกค้าบุคคลรายย่อยและลูกค้าสถาบันทั้งในประเทศและต่างประเทศ
โดยในรอบบัญชี ปี 2549
บริษัทฯมีสัดส่วนการให้บริการแก่ลูกค้าบุคคลรายย่อยและลูกค้าสถาบันประมาณร้อยละ 76.13
และร้อยละ 23.87 ตามลำดับ ในช่วง ปี 2550
บริษัทฯมีสัดส่วนการให้บริการแก่ลูกค้าบุคคลรายย่อยและลูกค้าสถาบันประมาณร้อยละ 81.14
และร้อยละ 18.86 ตามลำดับ
โดยบริษัทฯมีส่วนแบ่งการตลาดในการซื้อขายหลักทรัพย์เป็นอันดับหนึ่งทั้งในปี 2545 ถึงปัจจุบัน

ตารางแสดงส่วนแบ่งการตลาดมูลค่าซื้อขายหลักทรัพย์

+-------------------------------+--------+--------+--------+---------+
| มูลค่าการซื้อขายหลักทรัพย์           | 2547   | 2548   | 2549   | 2550    |
|                               |        |        |        |         |
| (หน่วย : ล้านบาท)               | (      | (      | (      | (ม.ค. - |
|                               | ม.ค. - | ม.ค. - | ม.ค. - | ธ.ค.)   |
|                               | ธ.ค.)  | ธ.ค.)  | ธ.ค..) |         |
+===============================+========+========+========+=========+
| ตลาดหลักทรัพย์แห่งประเทศไทย *     | 10,1   | 4,6    | 3,9    | 4,      |
|                               | 17,239 | 07,181 | 83,676 | 271,820 |
| บริษัทฯ *                       |        |        |        |         |
|                               | 1,1    | 8      | 6      | 692,431 |
| ส่วนแบ่งทางการตลาด (%)          | 85,207 | 29,836 | 82,851 |         |
|                               |        |        |        | 8.10    |
| อันดับ                          | 11.71  | 10.20  | 8.57   |         |
|                               |        |        |        | 1       |
|                               | 1      | 1      | 1      |         |
+-------------------------------+--------+--------+--------+---------+
| มูลค่ากา                        | 3,771  | 3,158  | 2,429  | 1,756   |
| รซื้อขายหลักทรัพย์แยกตามประเภทลูกค้า |        |        |        |         |
|                               | 36,134 | 24,845 | 20,694 | 22,192  |
| -พอร์ตบริษัท                     |        |        |        |         |
|                               | 9      | 6      | 5      | 551,003 |
| -ลูกค้ากองทุน                    | 94,773 | 63,386 | 04,444 |         |
|                               |        |        |        | 117,480 |
| -ลูกค้าทั่วไป                     | 1      | 1      | 1      |         |
|                               | 53,698 | 38,448 | 55,283 |         |
| -   ไทย                       |        |        |        |         |
|                               |        |        |        |         |
| -   ต่างประเทศ                 |        |        |        |         |
+-------------------------------+--------+--------+--------+---------+
| มูลค่าการ                       | 8      | 7      | 6      | 652,007 |
| ซื้อขายหลักทรัพย์แยกตามประเภทวงเงิน | 48,403 | 34,207 | 09,970 |         |
|                               |        |        |        | 40,423  |
| -ลูกค้าประเภท Cash Account      | 1      | 92,463 | 72,880 |         |
|                               | 46,370 |        |        |         |
| -ลูกค้าประเภท Credit Balance    |        |        |        |         |
| Account                       |        |        |        |         |
+-------------------------------+--------+--------+--------+---------+

หมายเหตุ : * เป็นมูลค่าทั้งการซื้อและขายหลักทรัพย์และรวมตลาดหลักทรัพย์ใหม่ (MAI)

บริการนายหน้าซื้อขายหลักทรัพย์ของบริษัทแบ่งเป็น 3 ประเภท ดังนี้

1.  บัญชีเงินสด (Cash Account) คือ การให้บริการเป็นตัวแทนหรือนายหน้าซื้อขายหลักทรัพย์
    โดยมีข้อตกลงว่าลูกค้าจะต้องชำระราคาค่าซื้อหลักทรัพย์ให้บริษัทฯทันที หรือภายใน 3
    วันทำการนับจากวันที่สั่งซื้อหลักทรัพย์ และบริษัทฯ
    จะส่งมอบเงินค่าขายหลักทรัพย์ให้แก่ลูกค้าที่ขายหลักทรัพย์ในวันทำการที่ 3
    นับแต่วันที่สั่งขายหลักทรัพย์ได้ ซึ่งแบ่งออกได้เป็น 2 แบบ คือ

    -   บัญชีเงินสดปกติ (Normal Cash)
        คือบัญชีที่ได้มีการกำหนดวงเงินแก่ลูกค้าโดยพิจารณาจากข้อมูลต่างๆ เช่น หน้าที่การงาน
        รายได้ประจำ ประวัติ ฐานะและหลักฐานทางการเงิน เป็นต้น ทั้งนี้
        ลูกค้าต้องชำระค่าซื้อหลักทรัพย์ภายใน 3 วันทำการ นับจากวันที่ซื้อหลักทรัพย์
        และบริษัทฯจะส่งมอบค่าขายหลักทรัพย์ให้แก่ลูกค้าภายในวันทำการที่ 3
        นับจากวันที่ขายหลักทรัพย์ ลูกค้าสามารถขอขยายวงเงินได้
        ทั้งนี้เป็นไปตามนโยบายการพิจารณาอนุมัติวงเงินซื้อขายหลักทรัพย์ของบริษัทฯ

    -   บัญชีเงินสดแบบมีหลักประกันเต็มจำนวน (Cash Balance)
        เป็นบัญชีที่วงเงินซื้อขายหลักทรัพย์จะเปลี่ยนไปตามจำนวนเงินคงเหลือที่ลูกค้าฝากไว้กับบริษัทฯหักด้วยมูลค่าซื้อขายหลักทรัพย์ที่ยังไม่ได้ชำระราคา

  สำหรับการจัดแบ่งประเภทบัญชีเงินสดข้างต้น
  บริษัทฯมีวัตถุประสงค์เพื่อให้บริการที่เหมาะสมแก่ลูกค้าแต่ละรายและสามารถนำมาใช้เป็นเครื่องมือในการบริหารความเสี่ยงได้อีกทางหนึ่งด้วย
  โดยมีหลักในการพิจารณาดังนี้

-   ลูกค้าที่ต้องเดินทางไปต่างประเทศหรือต่างจังหวัดบ่อยครั้งซึ่งประสงค์จะไม่ใช้บริการ ATS
    ในการชำระราคาหลักทรัพย์ บริษัทฯจะพิจารณาให้ลูกค้าเปิดบัญชีเงินสดปกติ (Normal Cash)
    โดยฝากเงินไว้กับบริษัทฯเพื่อประโยชน์ในการซื้อขายและชำระราคาหลักทรัพย์ (Cash
    Service)

-   กรณีลูกค้าชาวต่างชาติที่ไม่มีถิ่นฐานที่อยู่ในประเทศไทย บริษัทฯจะพิจารณาให้ลูกค้าเปิดบัญชี
    เงินสดแบบมีหลักประกันเต็ม (Cash Balance)

2.  บัญชีเครดิตบาลานซ์ (Credit Balance Account) คือ
    การให้บริการกู้ยืมเงินเพื่อซื้อหลักทรัพย์ที่พิจารณาสถานะของลูกค้าในลักษณะเป็น Portfolio
    โดยกำหนดให้ลูกค้านำเงินสดหรือหลักประกันอื่นๆมาวางเป็นประกันการชำระหนี้
    โดยมีมูลค่าอย่างน้อยเท่ากับ Initial Margin ซึ่งลูกค้าจะได้รับดอกเบี้ยจากบริษัทฯ
    หากจำนวนเงินสดที่วางเป็นหลักประกันสูงกว่ายอดหนี้ (Credit Balance)
    และจะต้องจ่ายดอกเบี้ยเงินกู้ยืมหากยอดหนี้สูงเกินกว่าเงินสดที่วางเป็นหลักประกัน (Debit
    Balance)

3.  บัญชีอินเทอร์เน็ต (Internet Trading Account) คือ
    การให้บริการเป็นตัวแทนหรือนายหน้าซื้อขายหลักทรัพย์ให้กับลูกค้าผ่านระบบอินเทอร์เน็ต
    โดยลูกค้าต้องนำเงินวางกับบริษัทฯเพื่อชำระราคาค่าซื้อหลักทรัพย์ในจำนวนไม่น้อยกว่าค่าซื้อหลักทรัพย์ก่อนทำการซื้อหลักทรัพย์ในแต่ละครั้ง
    และให้ถือว่าเงินจำนวนดังกล่าวเป็นวงเงินที่ลูกค้าสามารถสั่งซื้อหลักทรัพย์ได้
    โดยบริษัทฯจะลดวงเงินลูกค้าทันทีที่ได้รับคำสั่งซื้อหลักทรัพย์
    และเพิ่มวงเงินของลูกค้าตามจำนวนค่าขายที่มีการยืนยันคำสั่งขายหลักทรัพย์แล้ว นอกจากนั้น
    สำหรับลูกค้าเดิมของบริษัทฯที่มีวงเงินในระบบ Cash Account
    อยู่แล้วและประสงค์จะซื้อขายในระบบอินเทอร์เน็ตก็สามารถกระทำได้โดยให้วงเงินรวมเป็นไปตามหลักการพิจารณาวงเงิน
    Cash Account เช่นเดิม

ทั้งนี้ บริษัทฯได้กำหนดนโยบายและวิธีการปฎิบัติงานด้านต่างๆไว้อย่างชัดเจน โดยสอดคล้องกับกฎ
ระเบียบและข้อบังคับของหน่วยงานที่เกี่ยวข้อง คือ
สำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
ไม่ว่าจะเป็นการกำหนดให้มีการซื้อขายหลักทรัพย์ด้วยเงินสดต้องดำรงหลักประกันในบัญชีไว้ตามหลักเกณฑ์
เงื่อนไขและวิธีการเกี่ยวกับการซื้อขายหลักทรัพย์ด้วยเงินสดของตลาดหลักทรัพย์โดย
หลักประกันที่บริษัทฯจะรับจากลูกค้า จะต้องเป็นเงินสด หรือหุ้น
หรือใบสำคัญแสดงสิทธิที่จะซื้อหุ้นสามัญ ซึ่งเป็นหลักทรัพย์จดทะเบียนในตลาดหลักทรัพย์เท่านั้น

  -----------------------------------------------------------------------
  นโยบายในการพิจารณาเปิดบัญชีให้แก่ลูกค้า

  -----------------------------------------------------------------------

1.  บัญชีเงินสด (Cash Account)

  บริษัทฯกำหนดวงเงินที่ขออนุมัติสูงสุดอ้างอิงได้จากข้อมูลต่างๆ เช่น รายได้ ต่อเดือน
  มูลค่าหลักทรัพย์ที่ฝากไว้กับบริษัทฯหรือเงินฝากธนาคาร
  ทั้งนี้บริษัทฯมีนโยบายที่จะไม่เปิดบัญชีให้กับบุคคลซึ่งเป็นที่รู้จักกันว่าเป็นผู้ที่อาจก่อให้เกิดความเสียหายในอนาคตต่อบริษัทฯได้

2.  Credit Balance Account

  บริษัทฯกำหนดให้มี 2 ประเภท

  2.1 Credit Balance (Margin) ปกติ
  เป็นบัญชีซึ่งลูกค้าสามารถกู้ยืมเงินจากบริษัทฯเพื่อซื้อขายหลักทรัพย์ได้
  แต่จะต้องมีการวางเงินสดบางส่วนและหลักทรัพย์เป็นประกันตามสัดส่วนที่บริษัทฯกำหนดภายใต้หลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  ซึ่งบริษัทฯจะเปิดบัญชีให้แก่ลูกค้าโดยพิจารณาจากสถานะทางการเงินของลูกค้าอย่างรอบคอบ
  มีการตรวจสอบข้อมูลประวัติเพื่อไม่ให้มีการใช้บุคคลอื่นแสดงตนแทนลูกค้า (Nominee) ทั้งนี้
  ผู้มีอำนาจพิจารณาอนุมัติวงเงินประเภทนี้
  ให้เป็นไปตามหลักเกณฑ์ซึ่งกำหนดโดยคณะกรรมการบริหารความเสี่ยง

  2.2 Credit Balance ซึ่งมี Initial Margin 100%
  ซึ่งลูกค้าต้องวางเงินสดแก่บริษัทฯก่อนทำการซื้อขาย
  ซึ่งส่วนใหญ่ใช้สำหรับการซื้อขายประเภทใบสำคัญแสดงสิทธิ
  โดยวงเงินซึ่งลูกค้าสามารถซื้อขายได้จะเป็นไปตามยอดเงินคงเหลือของลูกค้าซึ่งมีอยู่กับบริษัทฯ

3.  บัญชี อินเทอร์เน็ต (Internet Account)

  การซื้อขายหลักทรัพย์ผ่านระบบอินเทอร์เน็ตเป็นช่องทางที่ลูกค้าสามารถส่งคำสั่งซื้อขายมายังบริษัทฯผ่านระบบอิเล็คทรอนิคส์ซึ่งมีความสะดวกและรวดเร็ว
  โดยลูกค้าจะต้องทำคำขอเปิดบัญชีและสัญญาแต่งตั้งตัวแทนหรือนายหน้าเพื่อซื้อขายหลักทรัพย์ผ่านระบบอินเทอร์เน็ตแยกต่างหากจากบัญชีซื้อขายหลักทรัพย์เงินสดหรือ
  Credit Balance และลูกค้าจะต้องนำเงินสดหรือหลักทรัพย์เข้าบัญชีก่อนการซื้อขายหลักทรัพย์
  ยกเว้นลูกค้าเดิมในระบบ Cash Account ที่สามารถใช้วงเงินรวมตามหลักการพิจารณาเงิน
  Cash Account ได้

  -----------------------------------------------------------------------
  ขั้นตอนในการพิจารณาอนุมัติวงเงินและเปิดบัญชีซื้อขายหลักทรัพย์

  -----------------------------------------------------------------------

1.  เจ้าหน้าที่การตลาดผู้ดูแลลูกค้า (A/O)
    พิจารณาคุณสมบัติของลูกค้าและกำหนดวงเงินตามความเหมาะสม
    โดยวิเคราะห์จากรายละเอียดประวัติ สถานภาพ และฐานะการเงิน
    รวมทั้งจัดทำรายงานการวิเคราะห์ข้อมูลลูกค้า (Customer Analysis Report)
    และคำขออนุมัติวงเงินสินเชื่อ (Credit Application)

2.  A/O จัดให้ลูกค้าลงนามในใบคำขอเปิดบัญชี สัญญาแต่งตั้งตัวแทน/นายหน้าซื้อขายหลักทรัพย์
    และใบแสดงตัวอย่างลายมือชื่อ / ตราประทับ ให้ครบถ้วนก่อนทำการซื้อขายหลักทรัพย์
    รวมทั้งต้องจัดให้มีเอกสารประกอบการเปิดบัญชี ดังนี้

+--------------------+-----------------------+------------------------+
| บุคคลธรรมดา –       | บุคคลธรรมดา – ต่างด้าว   | นิติบุคคล – จดทะเบียนในไทย |
| สัญชาติไทย           |                       |                        |
+--------------------+-----------------------+------------------------+
| สำเนาบัตรประชาชน    | สำเนา Passport        | สำเนา                  |
|                    |                       | หนังสือรับรองกระทรวงพาณิชย์ |
|                    | สำเนา Work Permit     | (ไม่เกิน 90 วัน)          |
|                    | (ถ้ามี)                 |                        |
+--------------------+-----------------------+------------------------+
| สำเนาทะเบียนบ้าน     | สำเนาทะเบียนบ้าน (ถ้ามี)  | สำเนาบัญชีรายชื่อผู้ถือหุ้น     |
+--------------------+-----------------------+------------------------+
| หนังสือมอบอำนาจ      | หนังสือมอบอำนาจ         | รายงานการประชุม         |
+--------------------+-----------------------+------------------------+
| สำเนาบัตรประชาชน,   | สำเนาบัตรประชาชน,      | สำเนาบัตรประชาชน        |
| สำเนา –ทะเบียนบ้าน   | สำเนาทะเบียนบ้าน        | สำเนาทะเบียนบ้าน         |
| (ผู้รับมอบอำนาจ)      | (ผู้รับมอบอำนาจ)         | (ของผู้มีอำนาจลงนาม)      |
+--------------------+-----------------------+------------------------+
|                    |                       | สำเนาหนังสือบริคณห์สนธิ     |
|                    |                       |                        |
|                    |                       | /หนังสือจัดตั้งบริษัท         |
+--------------------+-----------------------+------------------------+
|                    |                       | สำเนาข้อบังคับบริษัท        |
+--------------------+-----------------------+------------------------+
|                    |                       | งบการเงิน               |
+--------------------+-----------------------+------------------------+
|                    |                       | หนังสือมอบอำนาจ          |
+--------------------+-----------------------+------------------------+
|                    |                       | สำเนาบัตรประชาชน        |
|                    |                       | สำเนาทะเบียนบ้าน         |
|                    |                       | (ผู้รับมอบอำนาจ)          |
+--------------------+-----------------------+------------------------+

3.  เมื่อ A/O รวบรวมและจัดทำเอกสารครบถ้วนแล้ว จะนำเสนอต่อผู้บริหารสายงานการตลาด
    และ/หรือ กรรมการ ผู้จัดการสายงานบริหารสินเชื่อ
    และ/หรือคณะกรรมการบริหารความเสี่ยงเพื่ออนุมัติตามวงเงินที่ได้รับอำนาจ

4.  หน่วยพิธีการสินเชื่อจะทำการตรวจสอบชื่อของลูกค้ากับฐานข้อมูลลูกค้าของบริษัท (Customer
    Database)
    เพื่อยืนยันว่าลูกค้ามีคุณสมบัติเหมาะสมก่อนให้รหัสเปิดบัญชีและบันทึกลงในคอมพิวเตอร์ของบริษัทฯ

  -----------------------------------------------------------------------
  นโยบายการบริหารความเสี่ยงจากวงเงินซื้อขายหลักทรัพย์

  -----------------------------------------------------------------------

1.  แนะนำลูกค้าลงทุนในหลักทรัพย์ที่มีคุณภาพ มีพื้นฐานดี และมีสภาพคล่องในตลาด
    หลีกเลี่ยงหุ้นที่มีการเคลื่อนไหวตามข่าวลือโดยไร้เหตุผลด้านปัจจัยพื้นฐาน
    รวมทั้งแนะนำให้ลูกค้ากระจายความเสี่ยงของการลงทุน
    โดยไม่ให้กระจุกตัวอยู่ในหลักทรัพย์เดียว หรืออยู่ในหมวดอุตสาหกรรมเดียวกันมากเกินไป

2.
ห้ามไม่ให้มีการนำเงินของลูกค้าที่นำมาเป็นหลักประกันไปชำระหนี้ประเภทใดๆที่เกี่ยวกับหลักทรัพย์ของลูกค้ารายอื่นที่ไม่ใช่เจ้าของบัญชี

3. ควบคุมให้ลูกค้าทำการซื้อขายหลักทรัพย์ภายในวงเงินที่กำหนดไว้
หากวงเงินที่จัดไว้ไม่เพียงพอจะต้องทำการ
ทบทวนวงเงินระหว่างกาลโดยอิงจากหลักฐานที่เหมาะสม เพื่อขอเพิ่มวงเงินให้ลูกค้า
รวมทั้งต้องติดตามทวงถาม การชำระของลูกค้าเมื่อเกิดเหตุผิดนัด
การเรียกหลักประกันเพิ่มเมื่อลูกค้ามีอัตราส่วน Maintenance Margin ต่ำกว่าเกณฑ์ที่กำหนด
และการบังคับขายหลักทรัพย์

4. ติดตามและรวบรวมข้อมูลลูกค้าให้เป็นปัจจุบันอย่างสม่ำเสมอ
และมีการรายงานในกรณีที่การเปลี่ยนแปลงของ ลูกค้ามีผลกระทบต่อบริษัทฯ

5.  ตรวจสอบรายงานการซื้อขายหลักทรัพย์เป็นประจำเพื่อควบคุมการบริหารวงเงินของทุกบัญชีให้เป็นไปตามข้อกำหนดของบริษัทฯ
    รวมทั้งตรวจสอบรายการเกินวงเงินและดำเนินการแก้ไขให้ถูกต้องพร้อมทั้งมีการจัดทำ
    รายงานสรุปให้คณะกรรมการบริหารความเสี่ยงพิจารณาในรายที่มีการซื้อขายเกินวงเงินเกิดขึ้นเป็นประจำ

6.  ทบทวนวงเงินลูกค้าเป็นประจำทุกปี (Annual Review)
    รวมทั้งการทบทวนวงเงินระหว่างกาลในกรณีที่ลูกค้า ขอเพิ่ม / ลดวงเงินซื้อขายหลักทรัพย์
    หรือมีการเปลี่ยนแปลงหรือทราบข้อมูลที่มีผลกระทบต่อสถานภาพของลูกค้า

  -----------------------------------------------------------------------
  นโยบายการควบคุมการให้สินเชื่อเพื่อซื้อหลักทรัพย์

  -----------------------------------------------------------------------

1.  ควบคุมยอดเงินให้กู้ยืมเพื่อซื้อขายหลักทรัพย์ของลูกค้าต่อรายไม่ให้เกินจำนวนที่คณะกรรมการจัดการกำหนด
    และไม่เกิน 25% ของเงินกองทุนของบริษัทฯ
    และเมื่อรวมกับวงเงินประเภทอื่นแล้วไม่เกินจำนวนที่ คณะกรรมการบริหารความเสี่ยง
    และยอดรวมของลูกค้าทุกรายไม่ให้เกินจำนวนที่คณะกรรมการจัดการกำหนด และไม่เกิน 5
    เท่าของเงินกองทุนของบริษัทฯ

2.  ควบคุมและติดตามการซื้อหรือจำนำหลักทรัพย์ของลูกค้าเพื่อไม่ให้กระจุกตัวในหลักทรัพย์ใดหลักทรัพย์หนึ่งเกินเกณฑ์ที่บริษัทฯ
    กำหนด กล่าวคือไม่อนุญาตให้ซื้อและ/หรือจำนำหลักทรัพย์ใดหรือหลักทรัพย์หนึ่งเกิน 75%
    ของวงเงินกู้ที่ได้รับอนุมัติ

3.  ควบคุมความเพียงพอของหลักประกัน
    และดำเนินการเรียกหลักประกันเพิ่มหรือบังคับขายกรณีที่หลักประกันของลูกค้าต่ำกว่าเกณฑ์ที่บริษัทฯกำหนด

4.  ควบคุมและพิจารณาทบทวนรายชื่อหลักทรัพย์ที่สามารถซื้อหรือจำนำในบัญชี Margin
    รวมทั้งมีการปรับ Initial Margin
    ของหลักทรัพย์แต่ละหลักทรัพย์ให้เป็นไปตามเกณฑ์ที่บริษัทฯกำหนด
    โดยรับคำเสนอแนะจากฝ่ายวิจัยหลักทรัพย์ด้วย

  -----------------------------------------------------------------------
  อำนาจอนุมัติเกี่ยวกับธุรกรรมนายหน้าซื้อขายหลักทรัพย์

  -----------------------------------------------------------------------

บริษัทฯ ได้กำหนดอำนาจอนุมัติเกี่ยวกับธุรกรรมนายหน้าซื้อขายหลักทรัพย์ที่สำคัญๆ ได้แก่

1)  การเปิดบัญชีและการกำหนดวงเงิน

2)  การทบทวนวงเงิน

3)  การแก้ไขรายการซื้อขายหลักทรัพย์เนื่องจากส่งคำสั่งผิดพลาด

4)  แก้ไขบันทึกรายการเข้าบัญชีบริษัทฯ (Error Port) เนื่องจากส่งคำสั่งผิดพลาด

การเปิดบัญชีและการกำหนดวงเงิน

  ------------------------------ ------------------------------------------------------
  ขอบเขตและเงื่อนไข                ผู้มีอำนาจอนุมัติ

  วงเงินที่ไม่เกิน 3 ล้านบาท           ผู้ช่วยผู้จัดการสาขา และหัวหน้าฝ่ายสินเชื่อ หรือผู้ที่ได้รับมอบหมาย

  วงเงินที่ไม่เกิน 5 ล้านบาท           ผู้จัดการสาขา และหัวหน้าฝ่ายสินเชื่อ หรือผู้ที่ได้รับมอบหมาย

  วงเงินที่ไม่เกิน 10 ล้านบาท          ผู้จัดการสาขา หัวหน้าสายงานการตลาด และหัวหน้าฝ่ายสินเชื่อ

  วงเงินที่ไม่เกิน 20 ล้านบาท          ผู้จัดการสาขา หัวหน้าสายงานการตลาด หัวหน้าฝ่ายสินเชื่อ
                                 และคณะกรรมการบริหารความเสี่ยง 1 ท่าน

  วงเงินที่เกิน 20 ล้านบาท แต่ไม่เกิน 50 ผู้จัดการสาขา และหัวหน้าสายงานการตลาด และหัวหน้าฝ่ายสินเชื่อ
  ล้านบาท                         และกรรมการบริหารความเสี่ยงจำนวน 2 ท่าน

  วงเงินที่เกิน 50 ล้านบาท แต่ไม่เกิน    ผู้จัดการสาขา
  100 ล้านบาท                     และหัวหน้าสายงานการตลาดและคณะกรรมการบริหารความเสี่ยงทั้งคณะ

  วงเงินที่เกิน 100 ล้านบาท แต่ไม่เกิน   ผู้จัดการสาขา
  300 ล้านบาท                     และหัวหน้าสายงานการตลาดและคณะกรรมการบริหารความเสี่ยงทั้งคณะ
                                 และรับรองโดยคณะกรรมการบริษัท

  วงเงินที่เกินกว่า 300 ล้านบาท ขึ้นไป   คณะกรรมการบริษัท
  ------------------------------ ------------------------------------------------------

การทบทวนวงเงิน

+---------------+------------------------+-----------------------------+
| ประเภทบัญชี     | ขอบเขตและเงื่อนไข        | ผู้มีอำนาจอนุมัติ                 |
+---------------+------------------------+-----------------------------+
| บัญชีเงินสด      | เช่นเดียวกับการ           |                             |
|               | เปิดบัญชีและการกำหนดวงเงิน |                             |
| (Cash         |                        |                             |
| Account)      |                        |                             |
+---------------+------------------------+-----------------------------+
| Credit        | บัญชี Initial Margin     | -ไม่มี-                       |
| Balance       | 100% *                 |                             |
+---------------+------------------------+-----------------------------+
|               | บัญชี Initial Margin ปกติ | เช่นเดียว                     |
|               | (ต่ำกว่า 100%)           | กับการเปิดบัญชีและการกำหนดวงเงิน |
+---------------+------------------------+-----------------------------+
| อินเทอร์เน็ต     | วงเงินเป็น               |                             |
|               | ไปตามเงินซึ่งลูกค้าวางไว้กับบ |                             |
|               | ริษัทฯจึงไม่มีการทบทวนวงเงิน |                             |
+---------------+------------------------+-----------------------------+

* บัญชี Initial Margin 100% คือ บัญชีซึ่งลูกค้าต้องวางเงินสดแก่บริษัทก่อนทำการซื้อขาย
โดยวงเงินซึ่งลูกค้าสามารถซื้อขายได้จะเป็นไปตามยอดเงินคงเหลือของลูกค้าซึ่งมีอยู่กับบริษัทฯ

การแก้ไขรายการซื้อขายหลักทรัพย์เนื่องจากส่งคำสั่งผิดพลาด

เป็นการแก้ไขรายการโดยไม่ต้องรับหลักทรัพย์เข้าบัญชีบริษัทฯและไม่มีความเสียหายทางการเงินเกิดขึ้นกับบริษัทฯ

  -----------------------------------------------------------------------
  ผู้มีอำนาจอนุมัติ

  ผู้จัดการสาขา, หัวหน้าทีมการตลาด หรือผู้บังคับบัญชาสูงสุดตามสายงาน
  -----------------------------------------------------------------------

การแก้ไขรายการเข้าบัญชีบริษัท (Error Port) เนื่องจากส่งคำสั่งผิดพลาด

เป็นการแก้ไขรายการ โดยต้องรับหลักทรัพย์เข้าบัญชีบริษัทฯ
ซึ่งเจ้าหน้าที่ที่ทำรายการผิดพลาดต้องมีส่วนร่วมรับผิดชอบความเสียหายทางการเงินที่เกิดขึ้น

  -----------------------------------------------------------------------
  ผู้มีอำนาจอนุมัติ

  ผู้จัดการสาขา, หัวหน้าทีมการตลาด หรือผู้บังคับบัญชาสูงสุดตามสายงาน
  -----------------------------------------------------------------------

3.1.2 ธุรกิจที่ปรึกษาทางการเงินและจัดจำหน่ายหลักทรัพย์

บริษัทฯ ประกอบธุรกิจที่ปรึกษาทางการเงินโดยมีการให้บริการแก่ลูกค้าหลากหลายรูปแบบ
โดยบริษัทฯได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินการเป็นที่ปรึกษาทางการเงินตามขอบเขตที่สำนักงานกำหนด
ณ วันที่ 31 ธันวาคม 2550 บริษัทฯ
มีทีมงานฝ่ายวาณิชธนกิจรับผิดชอบงานด้านที่ปรึกษาทางการเงินและจัดจำหน่ายหลักทรัพย์
จำนวนรวมทั้งสิ้น 16 คน
โดยเป็นผู้ที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ให้เป็นผู้ควบคุมการปฏิบัติงาน
8 คน ทั้งนี้ การให้บริการเป็นที่ปรึกษาทางการเงินในด้านต่างๆ
เพื่อความพร้อมในการเสนอบริการทางการเงินที่เหมาะสมกับลูกค้าแต่ละราย ได้แก่

-   การแปรรูปรัฐวิสาหกิจ

-   การระดมทุนให้แก่กิจการในรูปแบบต่างๆ ได้แก่ ตราสารทุน ตราสารหนี้
    ใบสำคัญแสดงสิทธิและตราสารกึ่งหนี้กึ่งทุน เป็นต้น

-   การนำบริษัทเข้าจดทะเบียนในตลาดหลักทรัพย์

-   การปรับโครงสร้างกิจการและการปรับโครงสร้างหนี้

-   การควบรวมกิจการ การหาผู้ร่วมทุนและพันธมิตรทางธุรกิจ
    รวมทั้งการจัดทำคำเสนอซื้อหลักทรัพย์

-   การเป็นที่ปรึกษาอิสระในการให้ความเห็นต่อผู้ถือหุ้นของกิจการต่อการทำรายการต่างๆของบริษัทมหาชนและ/หรือบริษัทจดทะเบียนตามที่สำนักงานคณะกรรมการ
    ก.ล.ต.และ/หรือตลาดหลักทรัพย์แห่งประเทศไทยกำหนด

ในด้านการจัดจำหน่ายหลักทรัพย์นั้น
บริษัทฯให้บริการการจัดจำหน่ายหลักทรัพย์แก่บริษัทผู้ออกหลักทรัพย์ที่ประสงค์จะเสนอขายหลักทรัพย์ประเภทต่างๆ
ได้แก่ หุ้นสามัญ หุ้นกู้ และใบสำคัญแสดงสิทธิ เป็นต้น

ตารางแสดงรายได้ค่าธรรมเนียมที่ปรึกษาทางการเงินและการจัดจำหน่ายหลักทรัพย์

+-----------------------+--------------+--------------+--------------+
| ค่าธรรมเนียม            | 2548         | 2549         | 2550         |
|                       |              |              |              |
| (บาท)                 | (ม.ค. –      | (ม.ค. –      | (ม.ค. –      |
|                       | ธ.ค.)        | ธ.ค.)        | ธ.ค.)        |
+-----------------------+--------------+--------------+--------------+
| -   ที่ปรึกษาทางการเงิน   | 54,954,548   | 27,777,582   | 22,244,653   |
|                       |              |              |              |
| -   จัดจำหน่ายหลักทรัพย์   | 123,584,985  | 29,876,915   | 606,800      |
+-----------------------+--------------+--------------+--------------+
| รวม                   | 178,539,533  | 57,654,497   | 22,851,453   |
+-----------------------+--------------+--------------+--------------+

ธุรกิจที่ปรึกษาทางการเงินและจัดจำหน่ายหลักทรัพย์นอกจากจะเป็นแหล่งรายได้ด้านหนึ่งของบริษัทฯ
แล้ว
ยังเป็นธุรกิจที่สนับสนุนการให้บริการนายหน้าซื้อขายหลักทรัพย์ที่ช่วยเพิ่มฐานลูกค้าให้แก่บริษัทฯในด้านของการให้หุ้นจองในกรณีที่บริษัทฯเป็นที่ปรึกษาทางการเงินและ/หรือผู้จัดการการจัดจำหน่ายหลักทรัพย์
ในทางกลับกันจากการที่บริษัทฯ มีฐานลูกค้าเพิ่มมากขึ้น
และมีส่วนแบ่งการตลาดด้านการซื้อขายหลักทรัพย์เป็นอันดับ 1 ตั้งแต่ปี 2545
ทำให้ความสามารถในการกระจายหลักทรัพย์ที่บริษัทฯจัดจำหน่ายเพิ่มขึ้น
รวมทั้งโอกาสในการขยายฐานลูกค้าด้านวาณิชธนกิจจากการแนะนำลูกค้าของเจ้าหน้าที่การตลาดหลักทรัพย์มีมากขึ้น

เศรษฐกิจไทยในปี 2550 โดยรวมถือว่ามีอัตราการขยายตัวที่ดี โดยเฉพาะในช่วงไตรมาส 3
ที่มีอัตราการขยายตัวถึงร้อยละ 4.9 ทำให้เศรษฐกิจในช่วง 3
ไตรมาสแรกมีอัตราการขยายตัวถึงร้อยละ 4.5 โดยในปี 2550
ประเทศไทยเผชิญกับปัจจัยลบที่ส่งผลกระทบต่อการเจริญเติบโตทางเศรษฐกิจหลายประการ
ไม่ว่าจะเป็นปัญหาความไม่แน่นอนทางการเมือง
ปัญหาราคาน้ำมันในตลาดโลกที่ปรับตัวสูงขึ้นนับตั้งแต่ช่วงต้นปีที่ผ่านมา
ปัญหาวิกฤตการณ์ในตลาดสินเชื่อที่อยู่อาศัย หรือซับไพรม์ของสหรัฐ
รวมทั้งการบริโภคและการลงทุนภายในประเทศที่ยังอยู่ในภาวะชะลอตัว
การระดมทุนโดยบริษัทเอกชนโดยการออกและเสนอขายตราสารทุนได้ลดลงอย่างต่อเนื่องจากปี
2549 โดยในปี 2550 มีบริษัทจำนวน 13 แห่ง เข้าจดทะเบียนในตลาดหลักทรัพย์ฯ
โดยมีมูลค่าการระดมทุนรวมกันทั้งสิ้น 18,693 ล้านบาท

โดยในช่วง พ.ศ. 2548 ถึง พ.ศ. 2550
บริษัทฯได้ให้บริการที่ปรึกษาทางการเงินและเป็นผู้จัดการการจัดจำหน่ายหลักทรัพย์
ทั้งประเภทตราสารหนี้และตราสารทุนแก่บริษัทต่างๆ ดังนี้

1. ตราสารประเภททุน

+--------------+----------------+-------------------------------+-----+
| บริษัท         | ลักษณะธุรกิจ /    | ขอบเขตการทำงาน                | ปี   |
|              | หมวด           |                               |     |
+==============+================+===============================+=====+
| เมเจอ        | ธุรกิจอส         | ผู้จัดจำหน่ายและรับประก            | 2   |
| ร์ดีเวลลอปเม้นท์ | ังหาริมทรัพย์/พัฒนา | ันการจัดจำหน่ายหุ้นสามัญให้แก่ประชาชน | 550 |
+--------------+----------------+-------------------------------+-----+
| กอ           | กองทุนรว        | ผู้ร่วมค้าหน่วยลงทุนและผู้ขายหน่วยลงทุน | 2   |
| งทุนเปิดทยเด็กซ์ | มอีทีเอฟที่ลงทุนในต |                               | 550 |
|              | ราสารแห่งทุนประเ | ให้แก่ประชาชน                   |     |
| เซ็ท 50 อีทีเอฟ | ภทซื้อคืนหน่วยลงทุน |                               |     |
+--------------+----------------+-------------------------------+-----+
| โทเทิ่ลแอ็คแซส  | ธุรกิจโทรคมนาคม  | ผู้จัดจำหน่ายและรับประก            | 2   |
|              |                | ันการจัดจำหน่ายหุ้นสามัญให้แก่ประชาชน | 550 |
| คอมมูนิเคชั่น    |                |                               |     |
+--------------+----------------+-------------------------------+-----+
| ก            | ธุรกิจกองทุน      | ผู้จัดจำหน่ายและรับประก            | 2   |
| องทุนรวมอสังหา | รวมอสังหาริมทรัพย์ | ันการจัดจำหน่ายหุ้นสามัญให้แก่ประชาชน | 550 |
| ริมทรัพย์เมเจอร์ |                |                               |     |
| ซีเนเพล็ก      |                |                               |     |
| ไลฟ์สไตล์      |                |                               |     |
+--------------+----------------+-------------------------------+-----+
| รถไฟฟ้ากรุงเทพ | ธุรกิจ           | ที่ปรึกษาทาง                     | 2   |
|              | ขนส่งและโลจิสติกส์ | การเงินและผู้จัดการการจัดจำหน่ายและ | 549 |
|              |                |                               |     |
|              |                | รับปร                          |     |
|              |                | ะกันการจำหน่ายหุ้นสามัญเสนอขายให้แก่ |     |
|              |                |                               |     |
|              |                | ประชาชน                       |     |
+--------------+----------------+-------------------------------+-----+
| บ            | ธุรก            | ที่ปรึกษาทาง                     | 2   |
| ้านร็อคการ์เด้นท์ | ิจอสังหาริมทรัพย์/พ | การเงินและผู้จัดการการจัดจำหน่ายและ | 549 |
|              | ัฒนาอสังหาริมทรัพย์ |                               |     |
|              |                | รับประกันการจำหน                |     |
|              |                | ่ายร่วมหุ้นสามัญเสนอขายให้แก่ประชาชน |     |
+--------------+----------------+-------------------------------+-----+
| แคล-คอมพ์     | ธุรกิจอีเล็คโทรนิคส์ | ที่ปร                           | 2   |
| อีเล็คโทรนิค    |                | ึกษาทางการเงินในการเสนอขายใบสำค | 549 |
| (ประเทศไทย)  |                | ัญแสดงสิทธิที่จะซื้อหุ้นและหุ้นที่ออกใหม่เพ |     |
|              |                | ื่อรองรับใบสำคัญแสดงสิทธิแก่ผู้ถือหุ้นเดิม |     |
+--------------+----------------+-------------------------------+-----+
| แคล-คอมพ์     | ธุรกิจอีเล็คโทรนิคส์ | ที่ปรึกษาทางการเงินในการเสนอขายหุ้น | 2   |
| อีเล็คโทรนิค    |                | สามัญที่ออกใหม่เพื่อรองรับการเสนอขาย | 549 |
| (ประเทศไทย)  |                | Taiwan Depository Receipt     |     |
|              |                | ต่อประชาชนในประเทศไต้หวัน        |     |
+--------------+----------------+-------------------------------+-----+
| ทีมพรีซิชั่น      | ธุรกิจอีเล็คโทรนิคส์ | ที่ปรึกษาทางการเงินในการเสนอขา    | 2   |
|              |                | ยหุ้นสามัญให้กรรมการและพนักงานบริษัท | 549 |
+--------------+----------------+-------------------------------+-----+
| ชิน แซทเทลไลท์ | ธุรกิจสื่อสาร/     | ผ                             | 2   |
|              | สื่อสาร          | ู้จัดการการจัดจำหน่ายและรับประกันการ | 548 |
|              |                | จำหน่ายร่วมหุ้นสามัญเพิ่มทุนแก่ประชาชน |     |
+--------------+----------------+-------------------------------+-----+
| อิตาเลียนไทย   | ธ              | ที่ปรึกษาทางการเงินและผู้จ          | 2   |
| ดีเวล๊อปเมนต์   | ุรกิจอสังหาริมทรัพย์ | ัดการการจัดจำหน่ายและรับประกันการจ | 548 |
|              | /              | ำหน่ายหุ้นสามัญเสนอขายให้แก่ประชาชน |     |
|              | พ              |                               |     |
|              | ัฒนาอสังหาริมทรัพย์ |                               |     |
+--------------+----------------+-------------------------------+-----+
| หลักทรัพย์ ภัทร  | ธุรกิจหลักทรัพย์ /  | ที่ปรึกษาทาง                     | 2   |
|              |                | การเงินและผู้จัดการการจัดจำหน่ายและ | 548 |
|              | เ              |                               |     |
|              | งินทุนและหลักทรัพย์ | รับปร                          |     |
|              |                | ะกันการจำหน่ายหุ้นสามัญเสนอขายให้แก่ |     |
|              |                |                               |     |
|              |                | ประชาชน                       |     |
+--------------+----------------+-------------------------------+-----+
| อินโดรามา     | ผลิตเม็ดพลาสติก   | ผู้ร่ว                           | 2   |
| โพลีเมอร์      | P              | มจัดการการจำหน่ายและรับประกันการจ | 548 |
|              | ETสำหรับบรรจุภัณฑ์ | ำหน่ายร่วมหุ้นสามัญออกใหม่แก่ประชาชน |     |
|              | /              |                               |     |
|              |                |                               |     |
|              | ปิโ             |                               |     |
|              | ตรเคมีและเคมีภัณฑ์ |                               |     |
+--------------+----------------+-------------------------------+-----+
| เอ็ม.ซี.เอส    | ผลิตและจำหน     | ผู้จัดกา                         | 2   |
| สตีล          | ่ายโครงสร้างเหล็ก | รจำหน่ายและรับประกันการจำหน่ายร่วม | 548 |
|              | / วัสดุก่อสร้าง    |                               |     |
|              |                | หุ้นสามัญออกใหม่แก่ประชาชน         |     |
+--------------+----------------+-------------------------------+-----+
| จีเอ็มเอ็ม มีเดีย | บันเทิง          | ผู้จัดกา                         | 2   |
|              | และสันทนาการ/บัน | รจำหน่ายและรับประกันการจำหน่ายร่วม | 548 |
|              | เทิงและสันทนาการ |                               |     |
|              |                | หุ้นสามัญเพิ่มทุนแก่ประชาชน          |     |
+--------------+----------------+-------------------------------+-----+
| บ            | ผลิตแ           | ที่ปรึกษาทาง                     | 2   |
| างสะพานบาร์มิล | ละจัดจำหน่ายเหล็ก | การเงินและผู้จัดการการจัดจำหน่ายและ | 548 |
|              | / วัสดุก่อสร้าง    |                               |     |
|              |                | รับประกันการจำหน่ายหุ้นสามัญออกใหม่  |     |
+--------------+----------------+-------------------------------+-----+
| สาลี่          | ผ              | ที่ปรึกษาทาง                     | 2   |
| อุตสาหกรรม    | ลิตชิ้นส่วนพลาสติก/ | การเงินและผู้จัดการการจัดจำหน่ายและ | 548 |
|              | ตลาดหลักทรัพย์ใหม่ |                               |     |
|              |                | รับประกันการจำหน่ายหุ้นสามัญออกใหม่  |     |
+--------------+----------------+-------------------------------+-----+
| ไทยฮา        | ผ              | ที่ปรึกษาทาง                     | 2   |
|              | ลิตพีชผลการเกษตร | การเงินและผู้จัดการการจัดจำหน่ายและ | 548 |
|              | และเกตษรแปรรุป/ |                               |     |
|              | ตลาดหลักทรัพย์ใหม่ | รับประกัน                       |     |
|              |                | การจำหน่ายหุ้นสามัญเพิ่มทุนแก่ประชาชน |     |
+--------------+----------------+-------------------------------+-----+
| อินเตอร์ไฮด์    | ผลิต            | ที่ปรึกษาทางการเงินแ              | 2   |
|              | เบาะรถยนต์และพว | ละผู้จัดการการจัดจำหน่ายและรับประกัน | 548 |
|              | งมาลัยในประเทศ/ | การจำหน่ายหุ้นสามัญเพิ่มทุนแก่ประชาชน |     |
|              | ยานยนต์         |                               |     |
+--------------+----------------+-------------------------------+-----+
| ทีอาร์ซี        | ติดตั้งระบบวิศวกรร | ที่ปรึกษาทางการเงินแ              | 2   |
| คอนสตรัคชั่น    | มและก่อสร้างโรงง | ละผู้จัดการการจัดจำหน่ายและรับประกัน | 548 |
|              | านอุตสาหกรรมด้าน | การจำหน่ายหุ้นสามัญเพิ่มทุนแก่ประชาชน |     |
|              | เทคโนโลยีชีวภาพ/ |                               |     |
|              | พ              |                               |     |
|              | ัฒนาอสังหาริมทรัพย์ |                               |     |
+--------------+----------------+-------------------------------+-----+
| เซ็นทรัลพัฒนา   | พัฒนาธุรกิจศูนย์การ | ที่ปรึกษาทาง                     | 2   |
|              | ค้า/อสังหาริมทรัพย์ | การเงินและผู้จัดการการจัดจำหน่ายและ | 548 |
|              |                | รับประก                        |     |
|              |                | ันการจำหน่ายกองทุนรวมอสังหาริมทรัพย์ |     |
|              |                | กองทุนรวมธุรกิจไทย 4             |     |
+--------------+----------------+-------------------------------+-----+
| หลักทรัพย์ ยูโอบี | ธุรกิจหลักทรัพย์/เ  | ผู้จัดการก                       | 2   |
| เคเฮียนห์      | งินทุนและหลักทรัพย์ | ารจัดจำหน่ายและรับประกันการจำหน่าย | 548 |
+--------------+----------------+-------------------------------+-----+
| อินโดรามา     | ผู้ผลิตและจ       | ผู้จัดการก                       | 2   |
| โพลีเมอร์      | ำหน่ายเม็ดพลาสติก | ารจัดจำหน่ายและรับประกันการจำหน่าย | 548 |
|              | PET            |                               |     |
|              | ใช้ใน           |                               |     |
|              | การผลิตบรรจุภัณฑ์/ |                               |     |
|              | ปิโ             |                               |     |
|              | ตรเคมีและเคมีภัณฑ์ |                               |     |
+--------------+----------------+-------------------------------+-----+
| ปริญสิริ        | ธุรกิจพัฒนาโครงก  | ผู้จัดการก                       | 2   |
|              | ารอสังหาริมทรัพย์/ | ารจัดจำหน่ายและรับประกันการจำหน่าย | 548 |
|              |                |                               |     |
|              | อสังหาริมทรัพย์    |                               |     |
+--------------+----------------+-------------------------------+-----+

2. ตราสารประเภทกึ่งหนี้กึ่งทุน (Equity Linked)

+-------------+-----------------+-------------------------------+------+
| บริษัท        | ลักษณะธุรกิจ /     | ขอบเขตการทำงาน                | ปี    |
|             | หมวด            |                               |      |
+=============+=================+===============================+======+
| ช.การช่าง    | ธ               | ที่ปรึกษาทางการ                  | 2547 |
|             | ุรกิจอสังหาริมทรัพย์/ | เงินในการจัดเตรียมข้อมูลเพื่อการยื่นต่อ |      |
|             |                 | กลต.                          |      |
|             | พัฒนาอสังหาริมทรัพย์ | เพื่อกา                         |      |
|             |                 | รออกใบสำคัญแสดงสิทธิเพื่อเสนอขายต่อ |      |
|             |                 |                               |      |
|             |                 | ผู้ถือหุ้นเด                       |      |
|             |                 | ิมและเสนอขายต่อกรรมการและพนักงาน |      |
+-------------+-----------------+-------------------------------+------+

3. ที่ปรึกษาทางการเงิน นอกเหนือจาก 1 และ 2

+-------------+-----------------+-------------------------------+------+
| บริษัท        | ลักษณะธุรกิจ /     | ขอบเขตการทำงาน                | ปี    |
|             | หมวด            |                               |      |
+=============+=================+===============================+======+
| เนชั่นแนล     | ผู้ผลิตไ           | ที่ปรึกษาทางการเงินในก            | 2550 |
| เพาเวอร์     | ฟฟ้าให้การไฟฟ้าฝ่าย | ารประมูลการเป็นผู้ผลิตไฟฟ้าอิสระรอบที่ |      |
| ซัพพลาย      | ผลิตแห่งประเทศไทย | 2 Independent Power Producer) |      |
+-------------+-----------------+-------------------------------+------+
| กรุงศรีอยุธยา  | ธุรกิจก           | ที่ปรึกษาทางการเงินอิสระในการป     | 2550 |
|             | ารเงิน/การธนาคาร | ระเมินมูลค่าทรัพย์สินและหนี้สินที่โอนจาก |      |
|             |                 | GE Money Retail Bank Plc.     |      |
+-------------+-----------------+-------------------------------+------+
| ทหารไทย     | ธุรกิจก           | ที่ปรึกษาทาง                     | 2550 |
|             | ารเงิน/การธนาคาร | การเงินอิสระสำหรับรายการระหว่างกัน |      |
|             |                 | และการผ่อนฟันการทำ Tender Offer |      |
+-------------+-----------------+-------------------------------+------+
| แคลคอมพ์     | ธุรกิจอิเล็กทรอนิกส์  | ที่ปรึกษาทางการเงินในก            | 2550 |
|             |                 | ารเสนอขายหุ้นและวอร์แรนท์ให้พนักงาน |      |
| อิเล็คโทรนิค   |                 |                               |      |
+-------------+-----------------+-------------------------------+------+
| วีจีไอ โกลบอล | ธุร              | ที่ปรึกษาทางการเง                | 2550 |
| มีเดีย        | กิจบริหารสื่อ/บันเทิง | ินในการประเมินค่าหุ้นบริษัทในกลุ่มบริษัท |      |
|             |                 | วีจีไอ                          |      |
+-------------+-----------------+-------------------------------+------+
| ธนายง       | ธ               | ที่ปรึกษาทางก                    | 2550 |
|             | ุรกิจอสังหาริมทรัพย์/ | ารเงินในการเสนอขายหุ้นให้ผู้ร่วมลงทุน |      |
|             |                 |                               |      |
|             | พัฒนาอสังหาริมทรัพย์ |                               |      |
+-------------+-----------------+-------------------------------+------+
| ผลิตไฟฟ้า     | ธ               | ที่ปรึกษาทางการเงินอิสระในการให    | 2549 |
|             | ุรกิจทรัพยากร/พลังง | ้ความเห็นสำหรับรายการเข้าซื้อหุ้นสามัญ |      |
|             | านและสาธารณูปโภค | บริษัท ซีแอลพี เพาเวอร์ ลิมิเต็ด      |      |
|             |                 |                               |      |
|             |                 | (บีอีซีพี) เพื่อเสนอต่อผู้ถือหุ้น         |      |
+-------------+-----------------+-------------------------------+------+
| กองทุนรวม    | ธ               | ที่ปรึกษาทา                      | 2549 |
| อสังหาริมทรัพย์ | ุรกิจอสังหาริมทรัพย์/ | งการเงินอิสระเกี่ยวกับการทำรายการที่ |      |
| CPN รีเทล    |                 |                               |      |
| โกรท        | พัฒนาอสังหาริมทรัพย์ | เกี่ยวโยงกันต่อผู้ถือหน่วยลงทุน        |      |
+-------------+-----------------+-------------------------------+------+
| ธนาคา       | ธุร              | ที่ปรึกษา                        | 2549 |
| รกรุงศรีอยุธยา | กิจการเงิน/ธนาคาร | ทางการเงินอิสระในการประเมินมูลค่าที่ |      |
|             |                 |                               |      |
|             |                 | ยุติธรรมของทรัพย์สิน               |      |
|             |                 | และหนี้สินที่ได้รับโอน               |      |
|             |                 |                               |      |
|             |                 | จากธนาคาร จี อี มันนี่เพื่อรายย่อย    |      |
+-------------+-----------------+-------------------------------+------+
| ธนาคารกรุงศรี | ธุร              | ที่ปรึกษาทางการเงินอิสระของผู้ถือ     | 2549 |
|             | กิจการเงิน/ธนาคาร | หุ้นเกี่ยวกับการได้มาซึ่งหลักทรัพย์ใหม่โด |      |
| อยุธยา       |                 | ยไม่ต้องทำคำเสนอซื้อหลักทรัพย์ทั้งหมดข |      |
|             |                 | องกิจการโดยอาศัยมติประชุมผู้ถือหุ้นของ |      |
|             |                 |                               |      |
|             |                 | กิจการ                         |      |
+-------------+-----------------+-------------------------------+------+
| โรบิสสัน      | ธุร              | ท                             | 2549 |
| ดีพ          | กิจทรัพยากร/พาณิชย์ | ี่ปรึกษาทางการเงินอิสระเกี่ยวกับการทำ |      |
| าร์ทเมนท์สโตร์ |                 | รายการที่เกี่ยวโยงกันของบริษัทในเครือ |      |
| จำกัด        |                 | บมจ. โรบินสัน ดีพาร์ทเมนท์         |      |
| (มหาชน)     |                 |                               |      |
|             |                 | สโตร์                          |      |
+-------------+-----------------+-------------------------------+------+
| เอ็นเอชซีที    | ธุรก             | ท                             | 2549 |
|             | ิจการเงิน/ประกันภัย | ี่ปรึกษาทางการเงินอิสระในการให้ความ |      |
|             |                 | เห็นประกอบการทำคำเสนอซื้อหลักทรัพย์ |      |
|             |                 | บมจ. ประกันคุ้มภัย                |      |
|             |                 | และตัวแทนผู้เสนอซื้อ               |      |
+-------------+-----------------+-------------------------------+------+
|             |                 |                               |      |
+-------------+-----------------+-------------------------------+------+
| มิลเลนเนียม   | ธุรกิจสินค้าอุตสาหกร | ที่ปรึก                          | 2549 |
| สตีล         | รม/วัสดุอุตสาหกรรม | ษาทางการเงินอิสระในการให้ความเห็น |      |
|             |                 | ประกอบการทำคำเสนอซื้อหลักทรัพย์ของ |      |
|             |                 | ทาทา สตีล โดย บมจ. ปูนซิเมนไทย   |      |
+-------------+-----------------+-------------------------------+------+
| จีเอ็มเอ็ม     | บริหารสื่อ / บันเทิง | ที่ปร                           | 2548 |
| มีเดีย        |                 | ึกษาทางการเงินอิสระในการให้ความเห |      |
|             |                 | ็นเกี่ยวกับการได้มาซึ่งสินทรัพย์ต่อผู้ถือหุ้น |      |
+-------------+-----------------+-------------------------------+------+
| บาง         | กลั่นน้ำมัน /       | ที่ปรึกษาทางการ                  | 2548 |
| จากปิโตรเลียม | พลังง            | เงินอิสระเกี่ยวกับรายการที่เกี่ยวโยงกัน |      |
|             | านและสาธารณูปโภค | รายงานความเห็นของที่ปรึก          |      |
|             |                 | ษาของผู้ถือหุ้นเกี่ยวกับการได้มาซึ่งหลักท |      |
|             |                 | รัพย์ใหม่โดยไม่ต้องทำคำเสนอซื้อกิจการ |      |
|             |                 | รายงานความเห็นขอ               |      |
|             |                 | งที่ปรึกษาทางการเงินอิสระสำหรับการล |      |
|             |                 | งทุนในโครงการปรับปรุงคุณภาพผลิตภัณฑ์ |      |
|             |                 | (Product Quality Improvement  |      |
|             |                 | – PQI Project)                |      |
+-------------+-----------------+-------------------------------+------+
| ซีเอส        | ให้บริการสมุดหน    | ที่ปรึกษาทางการเงินในการประเมินม   | 2548 |
| ล็อกอินโฟ     | ้าเหลืองอินเตอร์เน็ท | ูลค่าหุ้นในการเข้าซื้อหุ้นบจก.เทเลอินโฟ |      |
|             | _/ สื่อสาร        | มีเดีย                          |      |
+-------------+-----------------+-------------------------------+------+

5. การระดมเงินทุนโดยผ่านกองทุนรวมอสังหาริมทรัพย์

  -------------------------------------------------------------------------
  บริษัท           ลักษณะธุรกิจ / หมวด  ขอบเขตการทำงาน                    ปี
  -------------- ----------------- --------------------------------- ------
  เซ็นทรัลพัฒนา     พัฒนาศูนย์การค้า /    ที่ปรึกษาทางการเงินสำหรับกลุ่มของ        2548
                 พัฒนาอสังหาริมทรัพย์   บมจ.เซ็นทรัลพัฒนา                    
                                   ในการเสนอขายกองทุนรวมอสังหาริมทรัพย์   
                                   (อยู่ในระหว่างระดมทุน)                

  -------------------------------------------------------------------------

3.1.3 ธุรกิจการค้าหลักทรัพย์

บริษัทฯ มีนโยบายที่จะลงทุนในหลักทรัพย์จดทะเบียนในตลาดหลักทรัพย์แห่งประเทศไทย ทั้งประเภท
ตราสารหนี้ ตราสารทุน ตราสารกึ่งหนี้กึ่งทุน ตราสารสิทธิ (Warrant)
หลักทรัพย์ในกระดานต่างประเทศ โดยการผ่านการกลั่นกรองจากคณะกรรมการพิจารณาการลงทุน
โดยมีนโยบายและหลักการในการลงทุนดังนี้

1.  เป้าหมายในการลงทุน

  บริษัทฯมีนโยบายที่จะลงทุนในหลักทรัพย์ภายใต้ระเบียบกฎเกณฑ์ที่ทางการกำหนดอย่างเคร่งครัด
  และเพื่อความชัดเจน บริษัทฯกำหนดให้การลงทุนในหลักทรัพย์ หมายถึง การซื้อขาย หลักทรัพย์
  การจองซื้อหลักทรัพย์ที่ออกใหม่ หรือจากการเพิ่มทุนจดทะเบียน
  และบริษัทฯกำหนดเป้าหมายหลักในการลงทุนโดยจะเป็นการลงทุนในระยะเวลาปานกลางจนถึงระยะยาวเท่านั้น
  โดยบริษัทฯไม่มีจุดมุ่งหมายที่จะลงทุนเพื่อการเก็งกำไรในระยะสั้น แต่บริษัทฯอาจจะลงทุนระยะสั้น
  (Trading) ได้ เพื่อวัตถุประสงค์อื่นๆ เช่น การบริหารสภาพคล่อง, การบริหารความเสี่ยง
  เป็นต้น

2.  ประเภทของการลงทุนในหลักทรัพย์เพื่อบัญชีบริษัท

-   การลงทุนระยะสั้น (Short-Term Investment) หมายถึง การลงทุนในหลักทรัพย์
    โดยมีวัตถุประสงค์ในการถือครองเป็นระยะเวลาสั้นๆ ไม่เกิน 1 ปี ทั้งนี้
    โดยมีวัตถุประสงค์ที่จะแสวงหาผลกำไรจากการซื้อขายหลักทรัพย์ หรือการบริหารสภาพคล่อง
    เป็นต้น

-   การลงทุนระยะยาว (Long-Term Investment) หมายถึง การลงทุนในหลักทรัพย์
    โดยมีวัตถุประสงค์เพื่อการลงทุนระยะยาว ทั้งนี้
    โดยมีวัตถุประสงค์เพื่อการคาดหวังรายได้ดอกเบี้ยรับ และ/หรือ เงินปันผล หรือ
    เพื่อเป็นพันธมิตรทางธุรกิจ (Strategic Investment)

3.  การเปลี่ยนแปลงประเภทเงินลงทุน

  บริษัทฯสามารถที่จะเปลี่ยนแปลงวัตถุประสงค์ หรือประเภทบัญชีเงินลงทุนได้
  โดยที่บริษัทฯจะทำการโอนหลักทรัพย์ระหว่างบัญชีดังกล่าว
  ซึ่งจะปฏิบัติให้เป็นไปตามมาตรฐานการบัญชี

4.  คณะกรรมการพิจารณาการลงทุน (Investment Committee)

  4.1 โครงสร้างของคณะกรรมการพิจารณาการลงทุน

  เพื่อให้การบริหารงานด้านเงินลงทุนในหลักทรัพย์ เป็นไปอย่างมีประสิทธิภาพ
  บริษัทฯกำหนดให้มีคณะกรรมการพิจารณาลงทุนในหลักทรัพย์
  เพื่อทำหน้าที่กำหนดนโยบายและพิจารณาหลักทรัพย์ที่จะเข้าไปลงทุน
  ซึ่งประกอบด้วยผู้บริหารระดับสูงและบุคคลที่เป็นตัวแทนหน่วยงานต่างๆที่เกี่ยวข้องกับการลงทุน
  ได้แก่

-   ประธานเจ้าหน้าที่บริหาร (CEO) ประธานคณะกรรมการ

-   ประธานเจ้าหน้าที่ปฏิบัติการ (COO) กรรมการ

-   หัวหน้าสายงานสินเชื่อและควบคุมความเสี่ยง กรรมการ

-   หัวหน้าฝ่ายบริหารความเสี่ยง กรรมการ

-   หัวหน้าฝ่ายบริหารเงินลงทุนหรือผู้ที่ได้รับมอบหมาย กรรมการและเลขานุการ

  โดยที่การพิจารณาตัดสินใจเข้าลงทุนให้ยึดถือตามมติที่ได้รับคะแนนเสียงข้างมากแต่ประธานคณะกรรมการมีสิทธิยับยั้งได้โดยต้องชี้แจงเหตุผลต่อที่ประชุมให้ชัดเจน
  ทั้งนี้คณะกรรมการอาจลงมติโดยไม่ต้องมีการประชุมก็ได้โดยที่กรรมการ 3 ใน 5
  ท่านต้องมีการรับรองมติดังกล่าวโดยการลงลายมือชื่อในรายงานการประชุมนั้น

  4.2 ขอบเขตหน้าที่และความรับผิดชอบ

  คณะกรรมการพิจารณาการลงทุน มีขอบเขตหน้าที่และความรับผิดชอบ ดังนี้

1.  กำหนดนโยบายการลงทุน

2.  พิจารณาอนุมัติวงเงินในการลงทุน รวมทั้งการมอบอำนาจให้มีผู้ดูแลจัดการบัญชีเงินลงทุน

3.  พิจารณาทบทวนผลการลงทุน และกำหนดแนวทางในการปรับปรุง

4.  บริหารความเสี่ยงจากการเปลี่ยนแปลงของราคา (Market Risk)

  4.3 ระเบียบวิธีปฏิบัติในการลงทุน

4.3.1 การกำหนดวงเงินในการลงทุน

1)  ทุกหลักทรัพย์ที่บริษัทฯจะลงทุน จะต้องผ่านการอนุมัติจากคณะกรรมการพิจารณาการลงทุนก่อน

2)  คณะกรรมการพิจารณาการลงทุนจะต้องกำหนดวงเงินลงทุนที่เหมาะสมสำหรับหลักทรัพย์แต่ละหลักทรัพย์
    อีกทั้งเป็นไปตามหลักเกณฑ์ของทางการ และกฎระเบียบที่เกี่ยวข้อง
    รวมถึงนโยบายและแนวทางปฏิบัติที่กำหนดโดยบริษัทฯเองด้วย

3)  มูลค่าการลงทุนในหลักทรัพย์ทั้งหมด หรือหลักทรัพย์ใดหลักทรัพย์หนึ่ง ในขณะใดขณะหนึ่ง
    จะต้องไม่เกินอัตราหรือข้อกำหนดของตลาดหลักทรัพย์ สำนักงานคณะกรรมการ ก.ล.ต.
    หรือกฎหมายอื่น ๆ ที่เกี่ยวข้อง

4.3.2 การกระจายความเสี่ยงในการลงทุน

  บริษัทฯกำหนดให้มีการกระจายความเสี่ยงการลงทุนโดยไม่ลงทุนในหลักทรัพย์ใดหลักทรัพย์หนึ่ง
  หรือในกลุ่มอุตสาหกรรมใดอุตสาหกรรมหนึ่งในจำนวนที่มากเกินไป และจะต้องถือปฏิบัติตาม ข้อ
  4.3.1 เรื่อง การกำหนดวงเงินในการลงทุน ทั้งนี้
  สัดส่วนของการลงทุนในหลักทรัพย์แต่ละกลุ่มอุตสาหกรรม
  จะต้องเป็นไปตามมติของคณะกรรมการพิจารณาการลงทุน

4.3.3 การจำกัดจำนวนผลขาดทุนที่อาจเกิดขึ้น (Cut loss)

  การจำกัดจำนวนผลขาดทุนที่อาจเกิดขึ้น
  ให้ขึ้นอยู่กับภาวการณ์ของบริษัทฯหรือผลกระทบที่อาจเกิดขึ้นกับบริษัทฯในขณะนั้น
  โดยให้อำนาจคณะกรรมการพิจารณาการลงทุนเป็นผู้พิจารณาตัดสินใจ ทั้งนี้
  คณะกรรมการอาจกำหนดผลขาดทุนอ้างอิงเป็นรายหลักทรัพย์
  หรือจำนวนผลขาดทุนรวมสำหรับบัญชีเงินลงทุนทั้งหมด และกำหนดผู้รับผิดชอบการดำเนินการ
  แต่อย่างไรก็ดี
  จะต้องเป็นไปตามนโยบายและแนวทางปฏิบัติในการบริหารความเสี่ยงจากการเปลี่ยนแปลงของราคา
  (Risk Management Policies and Guidelines- Market Risk)
  ที่บริษัทฯกำหนดไว้ด้วย

3.1.4 ธุรกิจตราสารอนุพันธ์

ในวันที่ 17 สิงหาคม 2548 บริษัทฯได้รับใบอนุญาตจากกระทรวงการคลัง
ให้ประกอบธุรกิจซื้อขายสัญญาซื้อขายล่วงหน้า ประเภทตัวแทนซื้อขายสัญญาซื้อขายล่วงหน้า
(Derivatives Agent) ตามพระราชบัญญัติสัญญาซื้อขายล่วงหน้า พ.ศ. 2546
โดยบริษัทฯสามารถรับคำสั่งซื้อขายสัญญาซื้อขายล่วงหน้าจากลูกค้าและส่งคำสั่งซื้อขายดังกล่าวเพื่อทำการซื้อขายในศูนย์ซื้อขายสัญญาซื้อขายล่วงหน้า
(Derivatives Exchange)
บริษัทฯจะมีรายได้จากค่าธรรมเนียมการซื้อขายสัญญาซื้อขายล่วงหน้าของลูกค้า นอกจากนี้
บริษัทฯได้ผ่านการคัดเลือกให้เป็น 1 ใน 20 สมาชิกแรกของ บริษัท ตลาดอนุพันธ์ (ประเทศไทย)
จำกัด (มหาชน) (Thailand Futures Exchange: TFEX)
เพื่อประกอบธุรกรรมการเป็นตัวแทนซื้อขายสัญญาซื้อขายล่วงหน้าผ่านตลาดอนุพันธ์
และได้ผ่านการคัดเลือกให้เป็น 1 ใน 20 สมาชิกแรกของ บริษัท สำนักหักบัญชี (ประเทศไทย)
จำกัด (Thailand Clearing House: TCH)
เพื่อทำหน้าที่การชำระราคาสถานะสัญญาซื้อขายล่วงหน้าเพื่อลูกค้าผ่านสำนักหักบัญชี

บริษัทฯ ให้ความสำคัญกับการขยายฐานผู้ลงทุนในตลาดอนุพันธ์
บริษัทฯได้ดำเนินการอบรมให้ความรู้กับ ลูกค้า และประชาชนทั่วไปอย่างต่อเนื่อง
ความสำเร็จในระยะยาวของธุรกิจตัวแทนซื้อขายสัญญาซื้อขายล่วงหน้าของบริษัท อยู่ที่
การที่ลูกค้าได้มีความรู้ความเข้าใจถึงกลยุทธ์การลงทุนในตราสารอนุพันธ์ เข้าใจถึงผลตอบแทนและ
ความเสี่ยงที่เกิดขึ้นจากการลงทุน
และสามารถใช้ประโยชน์จากตราสารอนุพันธ์ในการลงทุนหรือป้องกันความเสี่ยงได้อย่างถูกต้องตรงตามเป้าหมาย
บริษัทฯ จะเติบโตไปพร้อมกับลูกค้าและฐานผู้ลงทุนที่กว้างขึ้นสำหรับการลงทุนในตราสารอนุพันธ์
บริษัทฯ ได้จัดทำและเผยแพร่บทวิเคราะห์รายวันสำหรับการลงทุนในตราสารอนุพันธ์
และมีการอธิบายกลยุทธ์การลงทุนในตลาดอนุพันธ์ในระบบถ่ายทอดภาพและเสียงใน KELive TV
ซึ่งลูกค้าสามารถรับชมได้ผ่านทางอินเทอร์เน็ต

บริการตัวแทนซื้อขายสัญญาซื้อขายล่วงหน้า สามารถแบ่งประเภทการเปิดบัญชีได้เป็น 2 ประเภท คือ

1.  บัญชีตราสารอนุพันธ์ที่ทำการซื้อขายผ่านเจ้าหน้าที่การตลาด คือ
    บัญชีซื้อขายสัญญาซื้อขายล่วงหน้าที่ลูกค้าติดต่อสื่อสารกับเจ้าหน้าที่การตลาด
    เพื่อให้เจ้าหน้าที่การตลาดส่งคำสั่งซื้อขายไปยังตลาดอนุพันธ์
    เจ้าหน้าที่การตลาดที่ได้รับใบอนุญาตการเป็นผู้ติดต่อผู้ลงทุนสัญญาซื้อขายล่วงหน้าจะให้คำแนะนำและข้อมูลข่าวสารประกอบการตัดสินใจการลงทุนของลูกค้า

2.  บัญชีตราสารอนุพันธ์ที่ทำการซื้อขายผ่านอินเทอร์เน็ต คือ
    บัญชีซื้อขายสัญญาซื้อขายล่วงหน้าที่ลูกค้าสามารถใช้อินเทอร์เน็ตเพื่อส่งคำสั่งซื้อขายไปยังตลาดอนุพันธ์ได้ด้วยตัวลูกค้าเอง

สำหรับลูกค้าที่เป็นลูกค้ารายย่อยสัญชาติไทยหรือลูกค้าบุคคลต่างประเทศนั้น
ลูกค้าจะต้องวางหลักประกันก่อนเริ่มทำการซื้อขายสัญญาซื้อขายล่วงหน้า มิเช่นนั้น
ระบบจะไม่สามารถเริ่มดำเนินการซื้อขายได้

ทั้งนี้ บริษัทฯ ได้กำหนดนโยบายและวิธีการปฎิบัติงานด้านต่างๆไว้อย่างชัดเจน โดยสอดคล้องกับกฎ
ระเบียบและข้อบังคับของหน่วยงานที่เกี่ยวข้อง คือ
สำนักงานคณะกรรมการกำกับหลักทรัพย์และตลาดหลักทรัพย์ ตลาดอนุพันธ์ และสำนักหักบัญชี
โดยหลักประกันที่บริษัทฯจะรับจากลูกค้า จะต้องเป็นเงินสด
หรือให้เป็นไปตามเกณฑ์ที่สำนักหักบัญชีกำหนด

  -----------------------------------------------------------------------
  นโยบายในการพิจารณาเปิดบัญชีตราสารอนุพันธ์ให้แก่ลูกค้า

  -----------------------------------------------------------------------

บริษัทฯ กำหนดวงเงินที่ขออนุมัติสูงสุดสำหรับการลงทุนในสัญญาซื้อขายล่วงหน้า
โดยอ้างอิงได้จากข้อมูลต่างๆ เช่น รายได้ ต่อเดือน
มูลค่าหลักทรัพย์ที่ฝากไว้กับบริษัทฯหรือเงินฝากธนาคาร วงเงินที่บริษัทได้อนุมัติให้กับ
ลูกค้าในบัญชีซื้อขายหลักทรัพย์ ความสามารถในการชำระหนี้ ฯลฯ ทั้งนี้บริษัทฯ
มีนโยบายที่จะไม่เปิดบัญชีให้กับบุคคลซึ่งเป็นที่รู้จักกันว่าเป็นผู้ที่อาจก่อให้เกิดความเสียหายในอนาคตต่อบริษัทฯได้
นอกจากนี้
ลูกค้ารายย่อยควรมีความรู้ความเข้าใจในการลงทุนในตราสารอนุพันธ์หรือเคยผ่านการอบรมประกาศนียบัตรความรู้เบื้องต้นด้านตราสารอนุพันธ์ที่ตลาดอนุพันธ์รับรอง

  -----------------------------------------------------------------------
  ขั้นตอนในการพิจารณาอนุมัติวงเงินและเปิดบัญชีซื้อขายสัญญาซื้อขายล่วงหน้า

  -----------------------------------------------------------------------

บริษัทฯ
มีขั้นตอนในการพิจารณาอนุมัติวงเงินและเปิดบัญชีซื้อขายสัญญาซื้อขายล่วงหน้าคล้ายคลึงกับขั้นตอนของการเปิดบัญชีหุ้น
แต่ต้องมีเอกสารเพิ่มเติมที่เกี่ยวกับการลงนามของลูกค้าในเอกสารการเปิดเผยข้อมูลความเสี่ยงที่เกี่ยวข้องกับการซื้อขายสัญญาซื้อขายล่วงหน้าแต่ละประเภท
(Risk Disclosure Statement)

  -----------------------------------------------------------------------
  นโยบายการบริหารความเสี่ยงจากการซื้อขายสัญญาซื้อขายล่วงหน้า

  -----------------------------------------------------------------------

1. บริษัทฯจะต้องดำเนินการให้ลูกค้าวางประกันให้แล้วเสร็จภายในกำหนดเวลาดังต่อไปนี้

1.1. ในกรณีเป็นการวางหลักประกันเริ่มต้น

  1.1.1. สำหรับลูกค้าที่ไม่ใช่ลูกค้าสถาบัน
  ลูกค้าจะต้องวางหลักประกันก่อนเริ่มทำการซื้อขายสัญญาซื้อขายล่วงหน้า มิฉะนั้น
  ระบบจะไม่สามารถเริ่มดำเนินการซื้อขายได้

  1.1.2. สำหรับลูกค้าสถาบัน ให้วางหลักประกันภายในเวลาไม่น้อยกว่า
  หนึ่งชั่วโมงก่อนเวลาปิดทำการซื้อขายสัญญาซื้อขายล่วงหน้าของวันทำการถัดจากวันที่บริษัทฯได้ทำการซื้อขายสัญญาซื้อขายล่วงหน้าให้แก่ลูกค้า

2.  ในกรณีที่เป็นการวางหลักประกันเพิ่ม ให้ลูกค้าวางหลักประกันภายในเวลาไม่น้อยกว่า
    หนึ่งชั่วโมงก่อนเวลาปิดทำการซื้อขายสัญญาซื้อขายล่วงหน้าของวันทำการถัดจากวันที่บริษัทฯได้เรียกให้ลูกค้าวางหลักประกันเพิ่ม

  2. ในกรณีที่ลูกค้ารายใดไม่สามารถวางหลักประกันภายในเวลาที่กำหนดตามข้อ 1.1.2. หรือ
  1.2 บริษัทฯ จะปฏิบัติดังต่อไปนี้

  2.1.
  ไม่ส่งคำสั่งซื้อขายสัญญาซื้อขายล่วงหน้าอันจะเป็นผลให้มีการสร้างฐานะสัญญาซื้อขายล่วงหน้าขึ้นใหม่ให้แก่ลูกค้ารายดังกล่าว

2.  ล้างฐานะสัญญาซื้อขายล่วงหน้าของลูกค้ารายดังกล่าว
    ก่อนเวลาปิดทำการซื้อขายสัญญาซื้อขายล่วงหน้าไม่น้อยกว่าหนึ่งชั่วโมงในวันทำการถัดไป
    ทั้งนี้บริษัทฯต้องล้างฐานะสัญญาซื้อขายล่วงหน้าของลูกค้ารายดังกล่าว
    จนเป็นผลให้อัตราหรือมูลค่าหลักประกันสำหรับการมีฐานะสัญญาซื้อขายล่วงหน้าของลูกค้ารายนั้นไม่ต่ำกว่าอัตราหรือมูลค่าหลักประกันเริ่มต้น

3.  เมื่ออัตราหรือมูลค่าหลักประกันของลูกค้ารายนั้นลดลงต่ำกว่าอัตราหรือมูลค่าหลักประกันรักษาสภาพ
    (maintenance margin) ที่บริษัทฯ กำหนด
    (ซึ่งอัตราที่บริษัทฯกำหนดจะไม่ต่ำกว่าที่สำนักหักบัญชีกำหนด) บริษัทฯ
    จะดำเนินการเรียกให้ลูกค้าวางหลักประกันเพิ่ม
    ในจำนวนที่เป็นผลให้อัตราหรือมูลค่าหลักประกันของลูกค้ารายดังกล่าวไม่ต่ำกว่าอัตราหรือมูลค่าหลักประกันเริ่มต้น

4.  ทรัพย์สินที่บริษัทฯเรียกให้ลูกค้านำมาวางเป็นหลักประกันต้องเป็นทรัพย์สินประเภทเดียวกันกับที่สำนักหักบัญชีเรียกจากสมาชิกเพื่อเป็นหลักประกัน
    ในการซื้อขายสัญญาซื้อขายล่วงหน้า ในปัจจุบันสำนักหักบัญชีใช้เงินสดเป็นหลักประกันเท่านั้น
    (Good Funds only)

5.  หลักประกัน

    1.  ลูกค้าตกลงดำรงหลักประกันรักษาสภาพให้เป็นไปตามอัตราที่บริษัทฯประกาศกำหนด
        หรือกฎ ระเบียบ ที่เกี่ยวข้อง

    2.  ณ สิ้นวันทำการใด ๆ หากหลักประกันของลูกค้าที่วางไว้กับบริษัทฯ มีมูลค่าลดลงต่ำกว่า
        หลักประกันรักษาสภาพ ลูกค้าตกลงที่จะนำหลักประกันมาวางเพิ่มเพื่อให้มูลค่าของ
        หลักประกันมีค่าเท่ากับหรือมากกว่าอัตราหลักประกันเริ่มต้น
        โดยลูกค้าต้องวางหลักประกันให้แล้วเสร็จภายในก่อนเวลาปิดทำการซื้อขายสัญญาซื้อขายล่วงหน้าไม่น้อยกว่าหนึ่งชั่วโมงในวันทำการถัดไป

    3.  บริษัทฯ สงวนสิทธิที่จะเรียกให้ลูกค้าวางหลักประกันส่วนเพิ่มไว้กับบริษัทฯ
        ตามจำนวนและอัตราที่บริษัทฯ กำหนด

    4.  ลูกค้าสามารถถอนหลักประกันออกจากบัญชีได้
        หากหลักประกันในบัญชีของลูกค้ามีมูลค่าหรืออัตราเพิ่มสูงขึ้นมากกว่าอัตราหลักประกันเริ่มต้น
        โดยลูกค้าจะต้องปฏิบัติตามหลักเกณฑ์และระเบียบในการถอนหลักประกันที่บริษัทฯกำหนด

6.  การบังคับปิดสถานะ (Force Close)

    1.  หากลูกค้าไม่วางหลักประกันภายในระยะเวลาก่อนเวลาปิดทำการซื้อขายสัญญาซื้อขายล่วงหน้าไม่น้อยกว่าหนึ่งชั่วโมง
        ในวันทำการถัดไป หรือ ณ ขณะเวลาใดๆ
        มูลค่าหลักประกันในบัญชีมีมูลค่าลดลงต่ำกว่าระดับที่ถูกบังคับปิดสถานะ (Force Close
        Level) บริษัทฯ มีสิทธิดำเนินการต่างๆ ดังนี้

        1.  ไม่รับคำสั่งซื้อหรือคำสั่งขายของลูกค้า
            เว้นแต่คำสั่งนั้นเป็นไปเพื่อล้างฐานะของสัญญาซื้อขายล่วงหน้า

        2.  ล้างฐานะการถือครองสัญญาซื้อขายล่วงหน้าบางส่วนหรือทั้งหมด

        3.  หักกลบลบหนี้หรือยึดหน่วงหลักประกันหรือผลประโยชน์ใด
            ทั้งในสัญญานี้และสัญญาอื่นที่ลูกค้ามีอยู่กับบริษัทฯ

        4.  มีสิทธิเรียกเก็บเบี้ยปรับจากลูกค้าหรือค่าธรรมเนียมต่างๆ ตามที่บริษัทฯกำหนด

    2.  การบังคับปิดสถานะ (Force Close) หมายถึงการบังคับปิดสถานะทั้ง Long และ
        Short position

        6.  กรณีที่ในระหว่างวัน ระดับหลักประกันคงเหลือของลูกค้าลดลงต่ำกว่า Force
            Close Level เจ้าหน้าที่การตลาดมีสิทธิที่จะดำเนินการ Force Close
            จนกระทั่งระดับหลักประกันของลูกค้ามีค่ามากกว่าระดับหลักประกันรักษาสภาพ

  (Maintenance margin required) ของสัญญาที่คงเหลืออยู่ได้ และจะกระทำการ Force
  Close ทันที

7.  มาตรการ Call Margin ถ้าสิ้นวัน Margin ของลูกค้าลดลงต่ำกว่า Maintenance
    margin จะถูก Call Margin ถ้าหากลูกค้าชำระ Call Margin
    ไม่ทันก่อนเวลาปิดทำการซื้อขายสัญญาซื้อขายล่วงหน้าไม่น้อยกว่าหนึ่งชั่วโมงในวันทำการถัดไป

8.  เจ้าหน้าที่การตลาดจะ Force Close จนกระทั่ง Margin
    ของลูกค้าเท่ากับหรือมากกว่าระดับ Initial Margin required ของสัญญาที่คงเหลืออยู่ได้

3.1.5 ธุรกิจการยืมและให้ยืมหลักทรัพย์

บริษัทฯ ได้รับใบอนุญาตประกอบธุรกิจการยืมและให้ยืมหลักทรัพย์ โดยได้เริ่มประกอบการในปี 2549
เป็นต้นไป โดยมีรายละเอียดของธุรกรรม ดังต่อไปนี้

  -----------------------------------------------------------------------
  ลักษณะทั่วไปของธุรกรรม

  -----------------------------------------------------------------------

บริษัทฯ ทำหน้าที่เป็นคู่สัญญากับผู้ยืมและผู้ให้ยืมหลักทรัพย์
โดยจัดให้ลูกค้าผู้มีความประสงค์จะยืมหลักทรัพย์
หรือให้ยืมหลักทรัพย์ได้สามารถดำเนินการตามความประสงค์
ธุรกรรมนี้ช่วยพัฒนาให้นักลงทุนมีทางเลือกเพิ่มขึ้นในการลงทุนในตลาดหลักทรัพย์ฯ
รายละเอียดโดยสรุปของธุรกรรมมีดังนี้

-   บริษัทฯ ให้ยืมหลักทรัพย์กับลูกค้าเพื่อให้ลูกค้าทำการขายชอร์ต ซึ่งตลาดหลักทรัพย์ฯ
    อนุญาตให้ขายชอร์ตได้เฉพาะหลักทรัพย์ที่อยู่ในดัชนี SET 50 เท่านั้น
    และการขายชอร์ตต้องกระทำผ่านบัญชี Credit Balance

-   ในการยืมหลักทรัพย์ บริษัทฯ มอบเงินสดให้กับลูกค้าผู้ให้ยืมเพื่อเป็นหลักประกันและบริษัทฯ
    ดำรงมูลค่าหลักประกัน ไม่ต่ำกว่าร้อยละ 100 ของมูลค่าหลักทรัพย์ที่ยืมตามราคาตลาดทุกวัน

-   ผู้ยืมจะเสียค่าธรรมเนียมการยืมหลักทรัพย์ให้กับบริษัทฯ
    ผู้ให้ยืมจะได้รับค่าธรรมเนียมการยืมหลักทรัพย์จากบริษัทฯ
    และได้รับผลตอบแทนจากการนำเงินหลักประกันการยืมหลักทรัพย์ที่บริษัทฯ มอบให้ไป ลงทุน

-   ผู้ยืมและผู้ให้ยืมหลักทรัพย์เลือกและกำหนดระยะเวลาการยืม /
    ให้ยืมหลักทรัพย์ที่ประสงค์จะทำธุรกรรมได้

-   สิทธิประโยชน์จากการถือหลักทรัพย์ที่นำมาให้ยืมยังคงเป็นของผู้ให้ยืม

  -----------------------------------------------------------------------
  นโยบายการประกอบธุรกรรมการยืมและให้ยืมหลักทรัพย์

  -----------------------------------------------------------------------

บริษัทฯ เป็นผู้ประกอบการและให้บริการธุรกรรมการยืมและให้ยืมหลักทรัพย์
เฉพาะลูกค้าผู้ยืมที่เป็นสถาบันเท่านั้น แต่สำหรับลูกค้าผู้ให้ยืมมีทั้งสถาบันและลูกค้ารายย่อย

บริษัทฯ มุ่งมั่นที่จะพัฒนาระบบการให้บริการธุรกรรมนี้ โดยบริษัทฯ
ได้พยายามเร่งพัฒนาโดยการนำเทคโนโลยีในการเข้าสนับสนุนการให้บริการธุรกรรมดังกล่าว อาทิ
การใช้ระบบอินเทอร์เน็ต เป็นต้น
เพื่อให้ลูกค้ามีช่องทางในการเข้าใช้บริการธุรกรรมอย่างกว้างขวาง

อย่างไรก็ตาม
การให้บริการธุรกรรมการยืมและให้ยืมหลักทรัพย์จะเป็นช่องทางในการเพิ่มรายได้ให้แก่
บริษัทฯต่อไปในอนาคต
กอปรกับจะเป็นการทำให้ปริมาณการซื้อขายหลักทรัพย์เพิ่มขึ้นจากการที่ลูกค้าขายชอร์ตหลักทรัพย์ที่ยืมจากบริษัทฯ
และทำการซื้อหลักทรัพย์คืนภายหลังจากนั้น ต่อไป ซึ่งจะทำให้บริษัทฯ มีรายได้จาก
ค่านายหน้าซื้อขายหลักทรัพย์เพิ่มขึ้นอีกทางหนึ่ง นอกจากนี้ บริษัทฯ
จะดำเนินการขยายธุรกรรมไปยังกลุ่มผู้ยืมซึ่งเป็นลูกค้ารายย่อยต่อไปในอนาคต อีกด้วย

1.  การตลาดและสภาวะการแข่งขัน

3.2.1 ภาวะอุตสาหกรรมและการแข่งขัน

  ธุรกิจตัวแทนนายหน้าซื้อขายหลักทรัพย์

  ภาวะอุตสาหกรรมธุรกิจหลักทรัพย์ส่วนใหญ่จะขึ้นกับภาวะการซื้อขายหลักทรัพย์ในตลาดหลักทรัพย์เป็นสำคัญ
  จากข้อมูลสถิติภาวะตลาดหลักทรัพย์แห่งประเทศไทยในช่วงตั้งแต่ต้นปี 2543 - 2550
  จะเห็นว่าในปี 2543 ภาวะตลาดหลักทรัพย์โดยทั่วไปอยู่ในภาวะซบเซา
  ดัชนีราคาหุ้นมีการปรับตัวลดลงอยู่ในระดับ 269.19 จุด เมื่อสิ้นปี 2543
  มูลค่าการซื้อขายหลักทรัพย์รวมเฉลี่ยวันละ 3,740 ล้านบาท
  สาเหตุหลักของการลดลงดังกล่าวมาจากความไม่เชื่อมั่นของนักลงทุนต่อการฟื้นตัวของเศรษฐกิจ
  โดยเฉพาะนักลงทุนต่างประเทศที่มีการเทขายหุ้นออกมาเป็นจำนวนมาก

  ตารางสรุปภาวะตลาดหลักทรัพย์แห่งประเทศไทย

หน่วย : ล้านบาท

+-------------------------+--------+--------+--------+--------+--------+
|                         | 2546   | 2547   | 2548   | 2549   | 2550   |
|                         |        | (ม.ค.  | (ม.ค.  | (ม.ค.  | (ม.ค.  |
|                         | (ม.ค.  | -ธ.ค.) | -ธ.ค.) | -ธ.ค.) | -ธ.ค.) |
|                         | -ธ.ค.) |        |        |        |        |
+=========================+========+========+========+========+========+
| ดัชน                     | 772.15 | 668.10 | 723.23 | 679.84 | 858.10 |
| ีตลาดหลักทรัพย์แห่งประเทศไทย |        |        |        |        |        |
| ณ สิ้นงวด (จุด)            |        |        |        |        |        |
+-------------------------+--------+--------+--------+--------+--------+
| มูล                      | 4,7    | 4,5    | 5,1    | 5,0    | 6,6    |
| ค่าหลักทรัพย์รวมตามราคาตลาด | 89,857 | 21,895 | 05,113 | 78,705 | 36,069 |
+-------------------------+--------+--------+--------+--------+--------+
| มูลค่าการซื้อขายหลักทรัพย์รวม  | 4,80   | 5,05   | 4,06   | 3,98   | 4,27   |
|                         | 5,551* | 8,620* | 7,181* | 3,676* | 1,820* |
+-------------------------+--------+--------+--------+--------+--------+
| มูลค่า                    | 1      | 2      | 1      | 1      | 1      |
| การซื้อขายหลักทรัพย์เฉลี่ยต่อวัน | 8,908* | 0,647* | 6,600* | 6,394* | 7,436* |
+-------------------------+--------+--------+--------+--------+--------+
| อัตราเงินปันผลตอบแทน (%)   | 1.81   | 2.75   | 3.37   | 4.23   | 3.31   |
+-------------------------+--------+--------+--------+--------+--------+
| อัตราส่วนราคาปิดต่อกำไรต่อหุ้น | 13.65  | 9.40   | 9.40   | 8.10   | 12.63  |
| (เท่า)                   |        |        |        |        |        |
+-------------------------+--------+--------+--------+--------+--------+
| จำนวนบริษัทจดทะเบียน       | 408    | 440    | 468    | 476    | 475    |
| (บริษัท)                  |        |        |        |        |        |
+-------------------------+--------+--------+--------+--------+--------+

  หมายเหตุ : * เป็นมูลค่าทั้งซื้อและขายหลักทรัพย์ และรวมตลาดหลักทรัพย์ใหม่ (MAI)

  ที่มา : ตลาดหลักทรัพย์แห่งประเทศไทย

[]

  ที่มา : ตลาดหลักทรัพย์แห่งประเทศไทย

  ในปี 2547 เป็นปีที่ผันผวนสำหรับตลาดหุ้นไทย โดยที่ดัชนีตลาดหลักทรัพย์ลดลงร้อยละ 13.48
  จาก 772.15 จุด ณ สิ้นปี 2546 เป็น 668.10 ณ สิ้นปี 2547
  ตลาดได้รับผลกระทบจากความกังวลเรื่องไข้หวัดนก สถานการณ์ความรุนแรงใน 3 จังหวัดภาคใต้
  ราคาน้ำมันในตลาดโลกที่สูงขึ้น และอัตราดอกเบี้ยที่เพิ่มขึ้น โดยปี 2547
  จบลงด้วยความโศกเศร้าครั้งใหญ่จากความสูญเสียของทั้งชาวไทยและนักท่องเที่ยวต่างประเทศจากคลื่นยักษ์สึนามิ
  ซึ่งกระหน่ำซัดใส่ 6 จังหวัดภาคใต้ในวันที่ 26 ธันวาคม
  การถดถอยของตลาดหลักทรัพย์ยังเป็นผลมาจากการขายทำกำไรของนักลงทุนต่างประเทศในช่วง
  8 เดือนแรกของปี 2547 ในช่วงระยะเวลา 8 เดือนนี้
  นักลงทุนต่างชาติขายหุ้นออกมาเป็นยอดสุทธิ 57,786 ล้านบาท

  ถึงแม้จะมีความวิตกเหล่านี้ แต่เศรษฐกิจของไทยยังคงมีเสถียรภาพ โดย GDP
  เติบโตประมาณร้อยละ 6.2 ด้วยความมีเสถียรภาพนี้
  ประกอบกับการเติบโตของผลการดำเนินงานของบริษัทจดทะเบียนที่แข็งแกร่งและหลักทรัพย์ของบริษัทจดทะเบียนของไทยที่ยังมีราคาต่ำเมื่อเทียบกับประเทศอื่นในเอเซีย
  ช่วยผลักดันให้นักลงทุนต่างชาติกลับเข้าสู่ตลาดไทย อีกครั้ง ในช่วง 4 เดือนสุดท้ายของปี 2547
  นักลงทุนต่างชาติมียอดซื้อสุทธิถึง 63,398 ล้านบาท
  อีกปัจจัยหนึ่งที่สำคัญซึ่งช่วยสนับสนุนตลาดหลักทรัพย์ไทยในปี 2547 คือ
  การเพิ่มขึ้นอย่างต่อเนื่องของนักลงทุนรุ่นใหม่
  ด้วยอัตราดอกเบี้ยที่ยังค่อนข้างต่ำและผลประโยชน์ทางภาษี
  ทำให้กองทุนรวมในประเทศประสบผลสำเร็จในการออกและขายหน่วยลงทุนระยะยาวแก่ประชาชน
  ขนาดของการลงทุนของสถาบันในประเทศเติบโตขึ้นในทิศทางเดียวกันกับการเติบโตของธุรกิจประกัน
  กองทุนบำเหน็จบำนาญทั้งของรัฐและเอกชน และกองทุนประกันสังคม
  ปริมาณการซื้อขายของสถาบันในประเทศในตลาดหลักทรัพย์และตลาด MAI เพิ่มขึ้น 46.92% ในปี
  2547 จากปี 2546 เป็น 847,134.96 ล้านบาท หรือร้อยละ 8.37
  ของการซื้อขายในตลาดทั้งหมด เทียบกับร้อยละ 5.32 ในปี 2545 แ ละร้อยละ 6.13 ในปี
  2546

  ส่วนนักลงทุนรายย่อยได้รับแรงจูงใจจากแนวโน้มของตลาดที่เป็นบวกและอัตราเงินปันผลที่น่าสนใจเทียบกับอัตราดอกเบี้ยเงินฝาก
  ปัจจัยอื่นซึ่งช่วยสนับสนุนนักลงทุนรายย่อยในปี 2547 ได้แก่
  ความสะดวกในการซื้อขายผ่านอินเทอร์เน็ต การจัดสัมมนา
  นิทรรศการเกี่ยวกับการลงทุนซึ่งจัดโดยตลาดหลักทรัพย์ซึ่งประสบผลสำเร็จอย่างสูง
  ข้อมูลของตลาดที่ดีขึ้น และกระจายออกสื่อต่างๆ มากขึ้น
  รวมถึงการขยายสาขาของบริษัทหลักทรัพย์ทั่วทั้งกรุงเทพฯ และปริมณฑล และการเข้าร่วมซื้อหุ้น
  IPO ใบสำคัญแสดงสิทธิ์ฯ และ ESOP ของพนักงานในบริษัทที่เข้าจดทะเบียนในตลาดหลักทรัพย์
  ตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์ดำเนินการปรับปรุงการเข้าถึงข้อมูลคำแนะนำทางการลงทุนที่มีคุณภาพ
  การส่งเสริมให้มีการเปิดเผยข้อมูลอย่างโปร่งใส
  และช่วยเสริมสร้างช่องทางการลงทุนสำหรับนักลงทุนรายย่อย
  เมื่อประกอบกับการมีส่วนร่วมในตลาดที่เพิ่มขึ้นของกลุ่มนักลงทุนสถาบัน
  ทำให้การเก็งกำไรในตลาดหลักทรัพย์ไทยลดลงในปี 2547
  การเข้ามาของเม็ดเงินจากต่างประเทศก็ยังคงมีบทบาทสำคัญต่อทิศทางของตลาดไทยในระยะสั้น
  สัดส่วนการลงทุนของนักลงทุนต่างประเทศคิดเป็นร้อยละ 20.98 ของปริมาณการซื้อขายในปี
  2547 เพิ่มขึ้นจากร้อยละ 17.75 ในปี 2546 แต่ลดลงจากร้อยละ 22.45 ในปี 2545
  มูลค่าการซื้อขายหลักทรัพย์โดยรวมในปี 2547 ยังอยู่ในเกณฑ์ที่ดี
  แม้ว่าภาวะตลาดจะปรับตัวลงบ้างจากที่ปรับตัวขึ้นไปอย่างมากในช่วงปี 2546
  มูลค่าการซื้อขายโดยรวมสำหรับตลาดหลักทรัพย์ (SET) และตลาดหลักทรัพย์ใหม่ (MAI)
  เพิ่มขึ้นร้อยละ 7.62 จาก 4.7 ล้านล้านบาท ในปี 2546 เป็น 5.059 ล้านล้านบาทในปี 2547
  สำหรับมูลค่าการซื้อขายต่อวันโดยเฉลี่ยอยู่ที่ 20,508 ล้านบาท เพิ่มขึ้นร้อยละ 8.46
  จากมูลค่าการซื้อขายต่อวันเฉลี่ยที่ 18,908 ล้านบาทในปี 2546
  มูลค่าการซื้อขายโดยรวมของบริษัทฯเพิ่มขึ้นร้อยละ 10 ในปี 2547 เป็น 1,185,206.85
  ล้านบาท
  ซึ่งส่งผลให้บริษัทฯสามารถรักษาส่วนแบ่งการตลาดเป็นอันดับหนึ่งได้ด้วยส่วนแบ่งการตลาดร้อยละ
  11.71 ในด้านผลประกอบการของบริษัทหลักทรัพย์นั้น
  จากการที่ตลาดหลักทรัพย์แห่งประเทศไทยประกาศใช้อัตราค่าธรรมเนียมนายหน้าซื้อขายหลักทรัพย์ขั้นต่ำที่อัตราร้อยละ
  0.25 จากเดิมที่เปิดเสรีโดยมีผลบังคับใช้เป็นเวลา 3 ปี นับตั้งแต่วันที่ 14 มกราคม 2545
  ถึงวันที่ 13 มกราคม 2548 และการกำหนดอัตราค่าตอบแทน (Incentive)
  ให้กับเจ้าหน้าที่การตลาดหลักทรัพย์ได้ไม่เกินร้อยละ 25
  ของรายได้ค่าธรรมเนียมนายหน้าซื้อขายหลักทรัพย์ (ตั้งแต่วันที่ 1 เมษายน 2546 ถึงวันที่ 13
  มกราคม 2548 หากเจ้าหน้าที่การตลาดอยู่ภายใต้ระบบ Incentive Scheme
  จะได้รับอัตราผลตอบแทนไม่เกินร้อยละ 27.5 แต่หากว่าเจ้าหน้าที่การตลาดอยู่ภายใต้ระบบ
  Salary Based จะได้รับอัตราผลตอบแทนไม่เกินร้อยละ 25
  ของรายได้ค่าธรรมเนียมนายหน้าซื้อขายหลักทรัพย์) (และเมื่อวันที่ 28 ตุลาคม 2547
  ตลาดหลักทรัพย์แห่งประเทศไทยได้ขยายระยะเวลาการใช้อัตราค่าธรรมเนียมนายหน้าซื้อขายหลักทรัพย์
  ดังกล่าวต่อไปอีกโดยมีผลสิ้นสุดในวันที่ 13 มกราคม 2550 จนกระทั่งในที่สุด เมื่อเดือนธันวาคม
  2549
  สำนักงานคณะกรรมการกำกับหลักทรัพย์และตลาดหลักทรัพย์ได้ประกาศขยายระยะเวลาต่อไปอีก 3
  ปี จนถึงวันที่ 31 ธันวาคม 2553 และภายหลังนั้น
  จะปรับลดอัตราค่าธรรมเนียมในลักษณะขั้นบันได อีก 3 ปี
  และในที่สุดจะเป็นการเปิดเสรีค่าธรรมเนียม โดยขึ้นอยู่กับข้อตกลงระหว่างบริษัทฯ
  กับลูกค้าต่อไป) ส่งผลให้ค่าใช้จ่ายพนักงานเมื่อเทียบกับมูลค่าการซื้อขายหลักทรัพย์มีค่าลดลง
  ปัจจัยต่างๆดังกล่าวถือเป็นปัจจัยหลักที่ช่วยพลิกฟื้นกำไรให้กับธุรกิจหลักทรัพย์ อยู่ต่อไป
  อย่างไรก็ตามแนวโน้มการแข่งขันในธุรกิจหลักทรัพย์ก็ยังมีความรุนแรงอยู่
  โดยเปลี่ยนจากการแข่งขันด้านราคามาเป็นการแข่งขันด้านคุณภาพ การให้บริการมากขึ้น
  โดยเฉพาะอย่างยิ่งในด้านการให้ข้อมูลการวิเคราะห์หลักทรัพย์ รวมทั้งการให้หุ้นจอง (IPO)
  แก่ลูกค้า

  สำหรับปี 2548 ดัชนีตลาดหลักทรัพย์แห่งประเทศไทยปิดที่ 713.73 จุด เพิ่มขึ้นจากดัชนีปิด ณ
  วันที่ 30 ธันวาคม 2547 ซึ่งอยู่ที่ 668.10 จุด ทั้งสิ้น 45.63 จุด หรือคิดเป็นการเพิ่มร้อยละ
  6.83 โดยในปี 2548 มีมูลค่าการซื้อขาย (รวมตลาดหลักทรัพย์และตลาดหลักทรัพย์ MAI)
  รวมทั้งสิ้น 4,067,180.98 ล้านบาท ลดลงจากปี 2547 ซึ่งมีมูลค่าการซื้อขายรวมกันทั้งสิ้น
  5,058,619.98 ล้านบาท คิดเป็นร้อยละ 19.60 โดยมูลค่าการซื้อขายเฉลี่ยต่อวันในปี 2548
  อยู่ที่วันละ 16,600 ล้านบาท ลดลงจากมูลค่าการซื้อขายเฉลี่ยต่อวันของปี 2547
  ซึ่งอยู่ที่วันละประมาณ 20,647 ล้านบาท โดยในปี 2548
  ดัชนีตลาดหลักทรัพย์แห่งประเทศไทยมีความผันผวนค่อนข้างสูง
  โดยได้รับผลกระทบจากการปรับตัวสูงขึ้นของราคาน้ำมัน อัตราดอกเบี้ยที่อยู่ในภาวะขาขึ้น
  ภาวะความรุนแรงใน 3 จังหวัดภาคใต้
  ภาวะเศรษฐกิจของประเทศที่เติบโตในอัตราที่ลดลงและการขาดดุลการค้าของประเทศไทยซึ่งทำให้นักลงทุนบางส่วนขาดความมั่นใจและชะลอการลงทุนออกไป
  ปริมาณการซื้อขายโดยรวมของบริษัทฯอยู่ที่ 829,836.23 ล้านบาท
  ซึ่งส่งผลให้บริษัทฯสามารถรักษาส่วนแบ่งการตลาดเป็นอันดับหนึ่งได้ด้วยส่วนแบ่งการตลาดร้อยละ
  10.20

  สำหรับปี 2549 ดัชนีตลาดหลักทรัพย์แห่งประเทศไทยปิดที่ 679.84 จุด ลดลงจากดัชนีปิด ณ วันที่
  30 ธันวาคม 2548 ซึ่งอยู่ที่ 713.73 จุด ทั้งสิ้น 33.89 จุด หรือคิดเป็นการลดลงร้อยละ 4.75
  โดยในปี 2549 มีมูลค่าการซื้อขาย (รวมตลาดหลักทรัพย์และตลาดหลักทรัพย์ MAI) รวมทั้งสิ้น
  3,983,675.78 ล้านบาท ลดลงจากปี 2548 ซึ่งมีมูลค่าการซื้อขายรวมกันทั้งสิ้น
  4,067,180.98 ล้านบาท คิดเป็นร้อยละ 2.73 โดยมูลค่าการซื้อขายเฉลี่ยต่อวันในปี 2549
  อยู่ที่วันละ 16,394 ล้านบาท ลดลงจากมูลค่าการซื้อขายเฉลี่ยต่อวันของปี 2548
  ซึ่งอยู่ที่วันละประมาณ 16,600 ล้านบาท โดยในปี 2549
  ดัชนีตลาดหลักทรัพย์แห่งประเทศไทยมีความผันผวนค่อนข้างสูงต่อเนื่องจากปี 2548
  โดยได้รับผลกระทบจากความผันผวนของเศรษฐกิจ ตลาดเงิน
  และตลาดทุนอาจเกิดขึ้นได้ด้วยปัจจัยหลายประการ อาทิ ความผันผวนของราคาน้ำมัน
  เหตุการณ์ความรุนแรงใน 3 จังหวัดชายแดนภาคใต้ และปัญหาทางการเมือง
  รวมถึงการเปลี่ยนแปลงทางการเมืองในเดือนกันยายน ที่ผ่านมา
  ซึ่งเหตุการณ์เหล่านี้อาจส่งผลกระทบต่อความเชื่อมั่นของนักลงทุนทั้งในประเทศและต่างประเทศ
  และส่งผลกระทบในทางลบต่อปริมาณการซื้อขายหลักทรัพย์ในตลาดหลักทรัพย์ฯ
  โดยปริมาณการซื้อขายโดยรวมของบริษัทฯอยู่ที่ 682,851 ล้านบาท
  ซึ่งส่งผลให้บริษัทฯสามารถรักษาส่วนแบ่งการตลาดเป็นอันดับหนึ่งได้ด้วยส่วนแบ่งการตลาดร้อยละ
  8.57

  สำหรับปี 2550 ดัชนีตลาดหลักทรัพย์แห่งประเทศไทยปิดที่ 858.10 จุด
  ปิดปรับตัวเพิ่มขึ้นจากดัชนีที่ปิด ณ วันที่ 30 ธันวาคม 2549 ซึ่งปิดที่ 679.84 จุด ทั้งสิ้น 178.26
  จุด หรือคิดเป็นการปรับเพิ่มขึ้นร้อยละ 26.22 โดยในปี 2550
  มีมูลค่าการซื้อขาย(รวมตลาดหลักทรัพย์และตลาดหลักทรัพย์ MAI) รวมทั้งสิ้น 4,271,819.92
  ล้านบาท เพิ่มขึ้นจากปี 2549 ซึ่งมีมูลค่าการซื้อขายรวมกันทั้งสิ้น 3,983,675.78 ล้านบาท
  คิดเป็นร้อยละ 7.23 โดยมูลค่าการซื้อขายเฉลี่ยต่อวันในปี 2550 อยู่ที่วันละ 17,436 ล้านบาท
  เพิ่มขึ้นจากมูลค่าการซื้อขายเฉลี่ยต่อวันของปี 2549 ซึ่งอยู่ที่วันละประมาณ 16,394 ล้านบาท
  โดยในช่วงครึ่งปีแรกของปี 2550
  ดัชนีตลาดหลักทรัพย์แห่งประเทศไทยมีความผันผวนต่อเนื่องจากปี 2549
  โดยได้รับผลกระทบจากความผันผวนของเศรษฐกิจ ตลาดเงิน
  และตลาดทุนอาจเกิดขึ้นได้ด้วยปัจจัยหลายประการ อาทิ ความผันผวนของราคาน้ำมัน
  เหตุการณ์ความรุนแรงใน 3 จังหวัดชายแดนภาคใต้ ปัญหาทางการเมือง
  ที่มีการเปลี่ยนแปลงในเดือนกันยายน 2549 รวมทั้ง
  การที่ธนาคารแห่งประเทศไทยจำเป็นต้องใช้มาตรการควบคุมการไหลเข้าและออกของกระแสเงินทุนจากต่างประเทศเพื่อหยุดการแข็งตัวอย่างต่อเนื่องของเงินบาทจากการไหลเข้าของเงินทุนจากต่างประเทศ
  ส่งผลกระทบในทางลบต่อปริมาณการซื้อขายหลักทรัพย์ในตลาดหลักทรัพย์ฯ
  แต่อย่างไรก็ตามในครึ่งปีหลังของปี 2550 ปัญหาทางการเมืองมีความชัดเจนมากขึ้น
  จากการที่มีความเชื่อมั่นในการเลือกตั้งที่เกิดขึ้นในเดือนธันวาคม 2550
  กอปรกับตัวเลขอัตราการเติบโตทางเศรษฐกิจของประเทศมีแนวโน้มเพิ่มสูงขึ้นกว่าที่คาดการณ์ตอนต้นปี
  ซึ่งเหตุการณ์เหล่านี้ส่งผลต่อความเชื่อมั่นของนักลงทุนทั้งในประเทศและต่างประเทศ
  จึงทำให้ปริมาณการซื้อขายโดยรวมของบริษัทฯ อยู่ที่ 692,430.85 ล้านบาท
  หรือปรับตัวเพิ่มขึ้นจากปี 2549 ร้อยละ 1.40
  ซึ่งส่งผลให้บริษัทฯสามารถรักษาส่วนแบ่งการตลาดเป็นอันดับหนึ่งได้ด้วยส่วนแบ่งการตลาดร้อยละ
  8.10

  ปัจจัยสำคัญในการแข่งขันในธุรกิจหลักทรัพย์ยังคงอยู่ที่คุณภาพของการให้คำแนะนำการลงทุนและการให้บริการแก่ลูกค้า
  ด้วยเหตุนี้ บริษัทฯ จึงยังคงมีการลงทุนอย่างต่อเนื่องในการพัฒนาบุคลากร
  การฝึกอบรมและเทคโนโลยีใหม่ เพื่อเสริมสร้างและยกระดับการให้บริการของบริษัทฯ
  บริษัทฯพยายามสร้างส่วนแบ่งตลาดเพิ่มขึ้นอย่างต่อเนื่องโดยการหาลูกค้ารายย่อยรายใหม่
  รักษาทีมพนักงานการตลาดที่เข้มแข็ง
  และกระจายฐานลูกค้าไปสู่นักลงทุนสถาบันทั้งในและต่างประเทศมากขึ้น

  ปัจจุบันจำนวนบริษัทที่ได้รับอนุญาตการเป็นตัวแทนนายหน้าซื้อขายหลักทรัพย์และจำนวนบริษัทที่ได้รับใบอนุญาตการจัดจำหน่ายหลักทรัพย์
  (ประเภทบริษัทหลักทรัพย์) มีจำนวนรวมทั้งสิ้น 41 บริษัท
  ในจำนวนนี้มีบริษัทหลักทรัพย์ที่จดทะเบียนในตลาดหลักทรัพย์แห่งประเทศไทยจำนวน 13 บริษัท
  และมีบริษัทหลักทรัพย์ที่เป็นสมาชิกตลาดหลักทรัพย์แห่งประเทศไทยและเปิดดำเนินการจำนวน 38
  บริษัท

  โดยมูลค่าการซื้อขายหลักทรัพย์ในตลาดหลักทรัพย์ของบริษัทสมาชิก 10 อันดับแรก ของปี 2549
  คิดเป็นร้อยละ 51.58 ของมูลค่าการซื้อขายหลักทรัพย์รวม
  และมูลค่าการซื้อขายหลักทรัพย์ในตลาดหลักทรัพย์ของบริษัทสมาชิก 10 อันดับแรกในปี 2550
  คิดเป็นร้อยละ 49.31

ตารางแสดงมูลค่าการซื้อขายหลักทรัพย์และส่วนแบ่งตลาด

ของบริษัทสมาชิก 10 อันดับแรก ในปี 2549

  --------------------------------------------------------------------------
  อันดับ      บริษัท             มูลค่าการซื้อขาย         ส่วนแบ่งตลาด (%)
                             (ล้านบาท)             
  --------- ---------------- -------------------- --------------------------
  1         KIMENG           682,851              8.57

  2         SCBS             507,928              6.38

  3         ASP              493,500              6.19

  4         PHATRA           461,466              5.79

  5         CS               408,761              5.13

  6         UBS              368,817              4.63

  7         KGI              314,204              3.94

  8         ZMICO            300,396              3.77

  9         BFITSEC          289,881              3.64

  10        BLS              282,332              3.54

  รวม 10                     4,110,136            51.58
  อันดับแรก                                         

  รวม                        7,967,352            100
  --------------------------------------------------------------------------

ตารางแสดงมูลค่าการซื้อขายหลักทรัพย์และส่วนแบ่งตลาด

ของบริษัทสมาชิก 10 อันดับแรก ในปี 2550

  --------------------------------------------------------------------------
  อันดับ      บริษัท             มูลค่าการซื้อขาย         ส่วนแบ่งตลาด (%)
                             (ล้านบาท)             
  --------- ---------------- -------------------- --------------------------
  1         KIMENG           692,431              8.10

  2         ASP              490,242              5.74

  3         PHATRA           480,684              5.63

  4         CS               446,541              5.23

  5         SCBS             430,390              5.04

  6         UBS              401,130              4.7

  7         KGI              357,414              4.18

  8         BLS              314,260              3.68

  9         BFITSEC          299,764              3.51

  10        AYS              299,122              3.50

  รวม 10                     4,211,978            49.31
  อันดับแรก                                         

  รวม                        8,543,640            100
  --------------------------------------------------------------------------

ที่มา : ตลาดหลักทรัพย์แห่งประเทศไทย

  ธุรกิจตราสารหนี้

  ตลาดแรกและตลาดรองตราสารหนี้มีการเติบโตอย่างต่อเนื่องจากปี 2547 ตลอดปี 2548
  มีตราสารหนี้ที่ออกเสนอขายและขึ้นทะเบียนที่สมาคมตลาดตราสารหนี้ไทย มีมูลค่าทั้งสิ้น
  1,904.76 พันล้านบาท เพิ่มขึ้นจากปี 2547 ร้อยละ 44.39 พันธบัตรธนาคารแห่งประเทศไทย
  มีปริมาณการออกเสนอขายตราสารหนี้มากที่สุด โดยมีการออกเสนอขายทั้งสิ้น 988.28
  พันล้านบาท หรือเพิ่มขึ้นจากปี 2547 คิดเป็นร้อยละ 211.43
  สำหรับหุ้นกู้ภาคเอกชนมีปริมาณการออกเสนอขายเพิ่มขึ้นจากปี 2547 ร้อยละ 50.47
  หรือมีปริมาณการออกทั้งสิ้น 142.55 พันล้านบาท
  มูลค่าคงค้างของตลาดตราสารหนี้ที่ขึ้นทะเบียนที่สมาคมตลาดตราสารหนี้ไทย ณ สิ้นธันวาคม 2548
  เท่ากับ 3,122.16 พันล้านบาท เพิ่มขึ้นจากปีก่อนหน้า ร้อยละ 105.33
  สำหรับด้านตลาดรองตราสารหนี้ มีมูลค่าการซื้อขายรวม 3,884.75 พันล้านบาท
  หรือเฉลี่ยต่อวันเท่ากับ 15.86 พันล้านบาท เพิ่มขึ้นร้อยละ 30.82 เมื่อเทียบกับในปี 2547
  ซึ่งปริมาณการซื้อขายเฉลี่ยวันละ 12.12 พันล้านบาท

  สำหรับปี 2549 โดยรวมมีการขยายตัวอยู่ที่ร้อยละ 21 จากปี 2548
  ซึ่งเป็นอัตราการขยายตัวที่ลดลง
  เมื่อเทียบกับอัตราการขยายตัวของมูลค่าคงค้างตราสารหนี้ไทยในปี 2548
  ซึ่งการขยายตัวอยู่ที่ร้อยละ 23 ในขณะที่ปริมาณการซื้อขายเฉลี่ยต่อวันของปี 2549
  ปรับเพิ่มขึ้นจาก 15.86 พันล้านบาท เป็น 28.50 พันล้านบาท หรือปรับขึ้นประมาณร้อยละ 80
  จากปีก่อนหน้า

  ปริมาณการออกตราสารหนี้ใหม่ในตลาดแรก ช่วงปี 2549 พบว่า
  มีมูลค่าปรับเพิ่มขึ้นจากปริมาณการออกตราสารหนี้ในปี 2548 ร้อยละ 53 ทั้งนี้
  ตราสารหนี้ที่มีมูลค่าการออกเสนอขายสูงสุดได้แก่ พันธบัตรของธนาคารแห่งประเทศไทย
  (“ธปท”) โดยมีมูลค่าเท่ากับ 1,001.60 พันล้านบาท ในขณะที่
  ตั๋วเงินคลังมีปริมาณการออกเสนอขายใหม่เพิ่มขึ้นจากปี 2548 เป็นอัตราร้อยละที่เพิ่มขึ้นสูงสุด
  คิดเป็นร้อยละ 81 ทั้งนี้ตราสารหนี้เกือบทุกประเภทมีมูลค่าการออกเพิ่มขึ้น
  ยกเว้นพันธบัตรรัฐวิสาหกิจ
  และหุ้นกู้ภาคเอกชนที่มีปริมาณการออกตราสารหนี้ใหม่ลดลงจากปริมาณตราสารหนี้ที่เพิ่มขึ้นในตลาดแรกอย่างต่อเนื่อง
  ส่งผลให้มูลค่าคงค้าง ตราสารหนี้ (Outstanding value) ในปี 2549 ปรับเพิ่มขึ้นเป็น
  4,067.26 พันล้านบาท (รวมมูลค่าคงค้างของ Commercial paper)
  ตราสารหนี้ที่มีมูลค่าคงค้างคิดเป็นร้อยละเพิ่มขึ้นจากปีก่อนหน้ามากที่สุด ได้แก่
  พันธบัตรต่างประเทศ (Foreign Bond) ซึ่งมาจากการออกพันธบัตรต่างประเทศใหม่ของ
  Asian Development Bank มูลค่า 6.5 พันล้านบาท และ บริษัท ซิตี้กรุ๊ป อิงก์ มูลค่า 2.6
  พันล้านบาท ส่งผลให้มูลค่าคงค้างพันธบัตรต่างประเทศเพิ่มขึ้นร้อยละ 130 จากปี 2548
  รองลงมาได้แก่ พันธบัตร ธปท. (ร้อยละ 40) พันธบัตรรัฐบาล (ร้อยละ 11) ตั๋วเงินคลัง
  (ร้อยละ 0.5) พันธบัตรรัฐวิสาหกิจ (ร้อยละ 0.8)

  ในส่วนของตลาดรองตราสารหนี้ ปริมาณการซื้อขายตราสารหนี้ในปี 2549 เท่ากับ 6,955.20
  พันล้านบาท ปรับเพิ่มขึ้นจากมูลค่า 3,884.75 พันล้านบาท หรือปรับตัวเพิ่มขึ้นจากปี 2548
  ประมาณร้อยละ 80 โดยการซื้อขายเฉลี่ยในปี 2549 อยู่ที่ 28.50 พันล้านบาทต่อวัน
  เพิ่มขึ้นจากปริมาณการซื้อขายเฉลี่ยที่ 15.86 พันล้านบาทต่อวันในปี 2548 ทั้งนี้ การซื้อขายแบบ
  Outright มีสัดส่วนลดลงจากร้อยละ 73 ของการซื้อขายทั้งหมดในปี 2548 เป็นร้อยละ 61
  ในปี 2549 ในขณะที่การซื้อขายแบบ Financing และอื่น ๆ ปรับสัดส่วนเพิ่มขึ้นเป็นร้อยละ 39
  ในปี 2549 จากร้อยละ 27 ในปี 2548 โดยมูลค่าการซื้อขายในส่วนของ Financing
  ส่วนใหญ่มาจากการทำธุรกรรมซื้อคืนของ ธปท. เป็นหลัก
  ซึ่งถือเป็นอีกปัจจัยหนึ่งที่ส่งผลให้ปริมาณการซื้อขายรวมของปี 2549 ปรับเพิ่มขึ้น

  การซื้อขายในตลาดรองส่วนใหญ่ยังคงเน้นไปที่ตราสารหนี้ระยะสั้น ถึงแม้ว่าในต้นไตรมาสสามของ
  ปี 2549 จะเห็นอุปสงค์ในตราสารหนี้ระยะยาวเพิ่มขึ้นก็ตาม
  เนื่องจากนักลงทุนเริ่มมองว่าทิศทางอัตราดอกเบี้ยในประเทศจะปรับตัวลดลง แต่หลังจาก ธปท.
  ออกมาตรการสกัดการเก็งกำไรค่าเงินบาทส่งผลให้อุปสงค์
  ส่วนใหญ่ในตลาดดูจะหันมาลงทุนในตราสารหนี้ระยะสั้นเช่นเดิม
  ในขณะที่ตราสารหนี้ระยะยาวได้รับความนิยมน้อยลงไป
  ถ้าพิจารณาแยกตามประเภทของตราสารหนี้จากมูลค่าการซื้อขายรวมทั้งตลาด พบว่า พันธบัตร
  รัฐบาล และพันธบัตร ธปท. ครองส่วนแบ่งใกล้เคียงกับ ซึ่งมีสัดส่วนเท่ากับ 37.47 และ 36.44
  ตามลำดับ รองลงมาได้แก่ ตั๋วเงินคลัง (ร้อยละ 22.83) พันธบัตรรัฐวิสาหกิจ (ร้อยละ 1.65)
  และ หุ้นกู้ภาคเอกชน (ร้อยละ 1.53)

  สำหรับอัตราผลตอบแทนพันธบัตรรัฐบาล ได้รับปัจจัยจากการปรับขึ้นของอัตราดอกเบี้ย RP 14 วัน
  ที่ปรับเพิ่มขึ้น 4 ครั้งในช่วงครึ่งแรกของปี 2549
  ส่งผลให้ตลาดตราสารหนี้ในช่วงครึ่งปีแรกดูไม่คึกคัก เท่าไหร่นัก และเริ่มมีแรงซื้อขายเพิ่มมากขึ้น
  ในช่วงครึ่งปีหลัง หลังจาก ธปท. คงอัตราดอกเบี้ย RP 14 วัน ไว้ ณ ระดับที่ร้อยละ 5.25
  ทำให้อัตราผลตอบแทนพันธบัตรรัฐบาลเริ่มปรับตัวลดลง แต่หลังจาก ธปท.
  ออกประกาศใช้มาตรการสกัดการเก็งกำไรค่าเงินบาทเมื่อวันที่ 19 ธันวาคมที่ผ่านมา
  ส่งผลให้อัตราผลตอบแทนพันธบัตรรัฐบาล ปรับเพิ่มขึ้นอย่างรุนแรงในวันเดียวถึง 30 basis
  point และขยับขึ้นอย่างต่อเนื่อง อย่างไรก็ตาม
  จากการที่อัตราผลตอบแทนพันธบัตรระยะกลางถึงระยะยาว มีการปรับตัวลดลงเรื่อย ๆ
  ในช่วงครึ่งปีหลัง ส่งผลให้อัตราผลตอบแทนของพันธบัตรช่วงอายุดังกล่าวเมื่อเทียบกับเมื่อสิ้นปี
  2548 ยังคงปรับตัวลดลงเล็กน้อย โดยถ้าแยกตามช่วงอายุคงเหลือของพันธบัตรนั้น พบว่า
  พันธบัตรระยะสั้นอายุ ต่ำกว่า 3 ปี อัตราผลตอบแทนปรับตัวเพิ่มขึ้นค่อนข้างสูง หรืออยู่ในช่วง 8
  ถึง 123 basis point ระยะกลาง อายุ 3 ปี ถึง 10 ปี
  อัตราผลตอบแทนปรับตัวลดลงประมาณ -2 ถึง -13 basis point และระยะยาว อายุตั้งแต่
  10 ปีขึ้นไป ปรับตัวขึ้นลงในช่วง -3 ถึง 1 basis point

  ภาพรวมธุรกรรมการซื้อขายตราสารหนี้ในตลาดรองตราสารหนี้ ปี 2550
  โดยรวมมีการซื้อขายเพิ่มขึ้นเมื่อเปรียบเทียบปี 2549 โดยมีมูลค่าการซื้อขายรวมทั้งสิ้น 9.74
  ล้านล้านบาท คิดเป็นมูลค่าการซื้อขายเฉลี่ยต่อวันเท่ากับ 4.27 หมื่นล้านบาท
  ปริมาณการซื้อขายตราสารหนี้ในตลาดรองยังคงกระจุกตัวในตราสารหนี้ภาครัฐเป็นหลัก
  คิดเป็นสัดส่วนร้อยละ 98.59 ของมูลค่าการซื้อขายรวมในตลาดรองตราสารหนี้

  ทั้งนี้ มูลค่าการซื้อขายสูงสุดโดยเรียงลำดับตามประเภทของตราสารหนี้ อันดับแรก คือ
  พันธบัตรหน่วยงานของรัฐ
  ประกอบด้วยพันธบัตรธนาคารแห่งประเทศไทยเป็นหลักโดยมีมูลค่าการซื้อขายทั้งสิ้น 7.73
  ล้านล้านบาท อันดับสอง คือ พันธบัตรรัฐบาลโดยมี มูลค่าการซื้อขายทั้งสิ้นเท่ากับ 1.06
  ล้านล้านบาท อันดับที่สาม ได้แก่ ตั๋วเงินคลัง โดยมีมูลค่าการซื้อขายทั้งสิ้นเท่ากับ 7.47
  แสนล้านบาท ตามมาด้วยหุ้นกู้ภาคเอกชนโดยมีมูลค่าการซื้อขายรวม 1.30 แสนล้านบาท
  และในส่วนของพันธบัตรรัฐวิสาหกิจมีมูลค่าการซื้อขายรวม 6.94 หมื่นล้านบาท
  ซึ่งหดตัวลดลงจากช่วงเวลาเดียวกันของปีที่แล้ว ร้อยละ 15.50 และสุดท้าย คือ
  กระดานต่างประเทศ (Foreign Bond) ซึ่งมีมูลค่าการซื้อขายรวมเท่ากับ 7.34 พันล้านบาท
  ขยายตัวเพิ่มขึ้นจากปีที่แล้วร้อยละ 394.34

  การออกตราสารหนี้สกุลเงินบาทภายในประเทศ ปี 2550 มีการออกตราสารหนี้มูลค่ารวมทั้งสิ้น
  ประมาณ 5.78 ล้านล้านบาท คิดเป็นการขยายตัวร้อยละ 122.06 เมื่อเทียบกับปีที่ผ่านมา ทั้งนี้
  ตราสารหนี้ที่ออกสู่ตลาดทั้งหมดประมาณร้อยละ 81.05
  เป็นการระดมทุนของภาครัฐซึ่งประกอบไปด้วย ตั๋วเงินคลัง พันธบัตรรัฐบาล
  พันธบัตรหน่วยงานของรัฐ และพันธบัตรรัฐวิสาหกิจ สำหรับหุ้นกู้ภาคเอกชน
  (รวมตราสารหนี้ระยะสั้น หรือ Commercial Paper) ในปี 2550
  มีมูลค่าการออกหุ้นกู้ใหม่ทั้งสิ้น 1,087 ล้านล้านบาท
  เพิ่มขึ้นจากระยะเวลาเดียวกันของปีก่อนร้อยละ 50.87
  โดยภาคธุรกิจที่มีมูลค่าการออกหุ้นกู้มากที่สุด ได้แก่ ภาคการเงินการธนาคาร รองลงมาคือ
  ภาคพลังงาน บริษัทประกันภัย ธุรกิจโทรคมนาคม และการสื่อสาร
  ภาคธุรกิจอสังหาริมทรัพย์และการก่อสร้างและธุรกิจขนส่ง ตามลำดับ
  สำหรับตราสารหนี้สกุลเงินบาทที่ออกโดยองค์กรระหว่างประเทศ (Foreign Bond) ในปีนี้
  มีมูลค่าการออกรวมทั้งสิ้น 7.4 พันล้านบาท

  ธุรกิจที่ปรึกษาทางการเงินและการจัดจำหน่ายหลักทรัพย์

  นับตั้งแต่ปี 2544 เป็นต้นมา
  ภาวะเศรษฐกิจและตลาดหลักทรัพย์มีแนวโน้มการฟื้นตัวอย่างเด่นชัดขึ้น
  ส่งผลให้ภาคธุรกิจต่างๆมีการทำธุรกรรมกันมากขึ้น รวมถึงการระดมทุน
  การนำบริษัทเข้าจดทะเบียนในตลาดหลักทรัพย์ และการซื้อหรือควบรวมกิจการเพิ่มมากขึ้น
  นับตั้งแต่ปี 2544 ถึงปี 2547 มีบริษัทจดทะเบียนเข้าใหม่ในตลาดหลักทรัพย์แห่งประเทศไทย
  (SET) จำนวน 82 บริษัท และบริษัทจดทะเบียนเข้าใหม่ในตลาดหลักทรัพย์ใหม่ (MAI) จำนวน
  29 บริษัท

  ในปี 2548 แม้ว่า ปริมาณการซื้อขายหลักทรัพย์โดยรวมจะปรับตัวลดลงเมื่อเทียบกับปี 2547
  เนื่องจากได้รับผลกระทบจากปัจจัยลบหลายๆปัจจัยที่ส่งผลกระทบต่อความเชื่อมั่นของนักลงทุนทั้งไทยและต่างประเทศ
  เช่น การปรับตัวสูงขึ้นของราคาน้ำมันในตลาดโลก การที่อัตราดอกเบี้ยอยู่ในช่วงขาขึ้น
  การขาดดุลการค้าของประเทศไทย การกลับมาระบาดของโรคไข้หวัดนก
  การที่เศรษฐกิจของไทยมีการเจริญเติบโตในอัตราที่ลดลง
  รวมถึงปัจจัยในเรื่องของเสถียรภาพทางการเมือง
  การระดมทุนโดยบริษัทเอกชนโดยการออกและเสนอขายตราสารทุนก็ยังมีความคึกคักอย่างต่อเนื่องจากปี
  2547 โดยในปี 2548 มีบริษัทจำนวน 50 แห่ง เข้าจดทะเบียนในตลาดหลักทรัพย์
  โดยมีมูลค่าการระดมทุนรวมกันทั้งสิ้น 31,255.24 ล้านบาท โดยมีบริษัทจำนวนทั้งสิ้น 36 แห่ง
  เข้าจดทะเบียนในตลาดหลักทรัพย์ฯ โดยมีมูลค่าการระดมทุนทั้งสิ้น 29,759.30 ล้านบาท
  และมีบริษัทจำนวนทั้งสิ้น 14 แห่ง เข้าจดทะเบียนในตลาดหลักทรัพย์ MAI
  โดยมีมูลค่าการระดมทุนทั้งสิ้น 1,495.94 ล้านบาท ทำให้ ณ วันที่ 31 ธันวาคม 2548
  มีจำนวนบริษัทจดทะเบียนที่ซื้อขายในตลาดหลักทรัพย์ฯและตลาดหลักทรัพย์ MAI เท่ากับ 468
  บริษัท และ 36 บริษัท ตามลำดับ

  ในปี 2549 ปริมาณการซื้อขายหลักทรัพย์โดยรวมจะปรับตัวลดลงเมื่อเทียบกับปี 2548
  เนื่องจากได้รับผลกระทบจากปัจจัยลบหลายๆปัจจัยที่ส่งผลกระทบต่อความเชื่อมั่นของนักลงทุนทั้งไทยและต่างประเทศ
  เช่น ปัญหาความวุ่นวายทางการเมือง การปรับตัวสูงขึ้นของราคาน้ำมันในตลาดโลก
  ภาวะสูงขึ้นของอัตราดอกเบี้ย ปัญหาน้ำท่วมอย่างหนัก
  นโยบายควบคุมการลงทุนเพื่อปกป้องค่าเงินบาทไม่ให้เข็งเกินไปของธนาคารแห่งประเทศไทย
  การระบาดของโรคไข้หวัดนก การเจริญเติบโตของเศรษฐกิจในอัตราที่ลดลง
  รวมถึงปัจจัยในเรื่องของเสถียรภาพทางการเมือง
  การระดมทุนโดยบริษัทเอกชนโดยการออกและเสนอขายตราสารทุนได้ลดลงอย่างต่อเนื่องจากปี
  2548 โดยในปี 2549 มีบริษัทจำนวน 19 แห่ง เข้าจดทะเบียนในตลาดหลักทรัพย์
  โดยมีมูลค่าการระดมทุนรวมกันทั้งสิ้น 6,009.35 ล้านบาท โดยมีบริษัทจำนวนทั้งสิ้น 12 แห่ง
  เข้าจดทะเบียนในตลาดหลักทรัพย์ฯ โดยมีมูลค่าการระดมทุนทั้งสิ้น 5,845.35 ล้านบาท
  และมีบริษัทจำนวนทั้งสิ้น 6 แห่ง เข้าจดทะเบียนในตลาดหลักทรัพย์ MAI
  โดยมีมูลค่าการระดมทุนทั้งสิ้น 164 ล้านบาท ทำให้ ณ วันที่ 31 ธันวาคม 2549
  มีจำนวนบริษัทจดทะเบียนที่ซื้อขายในตลาดหลักทรัพย์ฯและตลาดหลักทรัพย์ MAI เท่ากับ 480
  บริษัท และ 43 บริษัท ตามลำดับ

  เศรษฐกิจไทยในปี 2550 โดยรวมถือว่ามีอัตราการขยายตัวที่ดี ซึ่งมีอัตราการขยายตัวถึงร้อยละ
  4.8 โดยในปี 2550
  ประเทศไทยเผชิญกับปัจจัยลบที่ส่งผลกระทบต่อการเจริญเติบโตทางเศรษฐกิจหลายประการ
  ไม่ว่าจะเป็นปัญหาความไม่แน่นอนทางการเมือง
  ปัญหาราคาน้ำมันในตลาดโลกที่ปรับตัวสูงขึ้นนับตั้งแต่ช่วงต้นปีที่ผ่านมา
  ปัญหาวิกฤตการณ์ในตลาดสินเชื่อที่อยู่อาศัย หรือซับไพรม์ของสหรัฐ รวมทั้งการบริโภคและ
  การลงทุนภายในประเทศที่ยังอยู่ในภาวะชะลอตัว
  การระดมทุนโดยบริษัทเอกชนโดยการออกและเสนอขายตราสารทุนได้ลดลงอย่างต่อเนื่องจากปี
  2549 โดยในปี 2550 มีบริษัทจำนวน 13 แห่ง เข้าจดทะเบียนในตลาดหลักทรัพย์ฯ
  โดยมีมูลค่าการระดมทุนรวมกันทั้งสิ้น 18,693.00 ล้านบาท โดยมีบริษัทจำนวนทั้งสิ้น 7 แห่ง
  เข้าจดทะเบียนในตลาดหลักทรัพย์ฯ มีมูลค่าการระดมทุนทั้งสิ้น17,929.00 ล้านบาท
  และมีบริษัทจำนวนทั้งสิ้น 6 แห่ง เข้าจดทะเบียนในตลาดหลักทรัพย์ MAI
  โดยมีมูลค่าการระดมทุนทั้งสิ้น 764.00 ล้านบาท ทำให้ ณ วันที่ 31 ธันวาคม 2550
  มีจำนวนบริษัทจดทะเบียนที่ซื้อขายในตลาดหลักทรัพย์ฯและตลาดหลักทรัพย์ MAI เท่ากับ 475
  บริษัท และ 48 บริษัท ตามลำดับ

  ในปี 2550 ที่ผ่านมา บริษัทฯ ได้ร่วมเป็นผู้จัดจำหน่ายและรับประกันการจำหน่ายหลักทรัพย์
  และเป็นตัวแทนสนับสนุนการขายหน่วยลงทุนจำนวนหนึ่ง
  รวมถึงการได้ร่วมเป็นกลุ่มผู้ริเริ่มก่อตั้งกองทุน Exchange Traded Fund (ETF)
  ซึ่งอ้างอิงกับดัชนี SET 50 เป็นกองทุนแรกของประเทศ โดยใช้ชื่อ กองทุนเปิดไทยเด็กซ์เซ็ท 50
  อีทีเอฟ (ThaiDEX SET50 ETF)

  นอกจากนี้ บริษัทฯได้เน้นงานด้านการเป็นที่ปรึกษาทางการเงิน
  โดยเป็นที่ปรึกษาทางการเงินในการประเมินมูลค่าหุ้น ที่ปรึกษาอิสระในการควบรวมกิจการ
  และเป็นที่ปรึกษาทางการเงินในการยื่นข้อเสนอเป็น ผู้ผลิตไฟฟ้า (Independent Power
  Producer) ได้เป็นผลสำเร็จ

  ธุรกิจตราสารอนุพันธ์

  ตลาดอนุพันธ์ได้เริ่มเปิดดำเนินการซื้อขายสัญญาซื้อขายล่วงหน้าในวันที่ 28 เมษายน 2549 โดยมี
  สินค้าสัญญาซื้อขายล่วงหน้าชนิดเดียว คือ SET50 Index Futures
  โดยที่ในวันทำการแรกที่มีการซื้อขายสัญญาซื้อขายล่วงหน้า ตลาดอนุพันธ์มีปริมาณการซื้อขายทั้งสิ้น
  161 สัญญา ปริมาณการซื้อขายในตลาดอนุพันธ์สำหรับสินค้า SET50 Index Futures
  มีปริมาณสูงเพิ่มขึ้นอย่างต่อเนื่องซึ่งถือว่ามีการเจริญเติบโตของปริมาณการซื้อขายที่ดี นับตั้งแต่ 28
  เมษายน 2549 ซึ่งเป็นวันแรกที่เริ่มมีการซื้อขาย จนกระทั่ง 29 ธันวาคม 2549 ตลาดอนุพันธ์
  มีบัญชีซื้อขายทั้งสิ้น 4,375 บัญชีและมีปริมาณการซื้อขายรวมทั้งสิ้น 198,737 สัญญา คิดเป็น
  มูลค่า 97,899 ล้านบาท หรือคิดเฉลี่ยเป็นปริมาณการซื้อขาย 1,204 สัญญาต่อวัน
  ซึ่งคิดเป็นมูลค่า 593 ล้านบาทต่อวัน การที่ปริมาณการซื้อขายเฉลี่ยต่อวันสูงถึง 1,204 สัญญา
  นั่นถือได้ว่าเกินเป้าหมายที่ตั้งไว้มากถึงร้อยละ 20 จากที่ทางการตั้งเป้าไว้ที่จำนวน 1,000
  สัญญาต่อวัน สำหรับบริษัทฯ ซึ่งดำเนินธุรกิจเป็นตัวแทนซื้อขายสัญญาซื้อขายล่วงหน้า ตั้งแต่ 28
  เมษายน 2549 ถึง 29 ธันวาคม 2549 บริษัทฯ มีปริมาณการซื้อขาย SET50 Index Futures
  จำนวน 35,180 สัญญา หรือคิดเป็นเฉลี่ย 213 สัญญาต่อวัน คิดเป็นสัดส่วนการซื้อขายร้อยละ
  8.9 ของทั้งตลาดอนุพันธ์โดยรวมทั้งหมด

[]

ตารางแสดงมูลค่าการซื้อขายสัญญาซื้อขายล่วงหน้าและส่วนแบ่งตลาด

ของบริษัทสมาชิก 10 อันดับแรก ในปี 2549

  --------------------------------------------------------------------------
  อันดับ      บริษัท             ปริมาณสัญญาซื้อขาย       ส่วนแบ่งตลาด (%)
                             (สัญญา)               
  --------- ---------------- -------------------- --------------------------
  1         KGI              65,718               16.53

  2         BLS              38,737               9.75

  3         TIPOL            36,735               9.24

  4         KEST             35,180               8.85

  5         CS               33,277               8.37

  6         PST              30,163               7.59

  7         AYD              23,807               5.99

  8         ACLS             23,079               5.81

  9         ASP              19,349               4.87

  10        CNS              16,701               4.20

  รวม 10                     322,746              81.20
  อันดับแรก                                         

  รวม                        397,474              100.00
  --------------------------------------------------------------------------

ตารางแสดงมูลค่าการซื้อขายสัญญาซื้อขายล่วงหน้าและส่วนแบ่งตลาด

ของบริษัทสมาชิก 10 อันดับแรก ในปี 2550

  --------------------------------------------------------------------------
  อันดับ      บริษัท             ปริมาณสัญญาซื้อขาย       ส่วนแบ่งตลาด (%)
                             (สัญญา)               
  --------- ---------------- -------------------- --------------------------
  1         TIPOL            438,563              13.75

  2         KGI              415,714              13.03

  3         KEST             353,369              11.08

  4         PST              310,828              9.74

  5         BLS              215,654              6.76

  6         PHATRA           146,718              4.60

  7         AYD              137,404              4.31

  8         UBS              119,450              3.74

  9         CNS              116,186              3.64

  10        ASP              109,043              3.42

  รวม 10                     2,362,929            74.07
  อันดับแรก                                         

  รวม                        3,189,912            100.00
  --------------------------------------------------------------------------

  สำหรับปี 2550 ตลาดอนุพันธ์มีปริมาณการซื้อขายทั้งสิ้นจำนวน 1,236,884 สัญญา
  คิดเป็นมูลค่าการซื้อขายทั้งสิ้น 706,318 ล้านบาท ปริมาณการซื้อขายเฉลี่ยสำหรับสินค้า SET50
  Index Futures คิดเป็น 5,049 สัญญาต่อวัน ซึ่งเติบโตมากกว่า 4
  เท่าเมื่อเทียบกับปริมาณการซื้อขายในปี 2549 ที่อยู่ที่ระดับ 1,204 สัญญาต่อวัน สำหรับสินค้าใหม่
  SET50 Index Options ที่เพิ่งเริ่มการซื้อขายในวันที่ 29 ตุลาคม 2550
  มีปริมาณการซื้อขายเฉลี่ยทั้งสิ้น 206 สัญญาต่อวัน ในภาพรวมของตลาดอนุพันธ์ กลุ่มนักลงทุน
  ประกอบไปด้วย กลุ่มนักลงทุนทั่วไปในประเทศร้อยละ 55 กลุ่มนักลงทุนสถาบันในประเทศร้อยละ
  25 และกลุ่มนักลงทุนต่างประเทศร้อยละ 20 ของปริมาณการซื้อขาย
  สำหรับการดำเนินธุรกิจเป็นตัวแทนซื้อขายสัญญาซื้อขายล่วงหน้าของบริษัทฯ ในปี 2550
  บริษัทฯได้ให้บริการแก่ลูกค้า คิดเป็นปริมาณการซื้อขายสัญญาซื้อขายล่วงหน้า จำนวน 271,464
  สัญญา หรือคิดเป็นมูลค่าการซื้อขายทั้งสิ้น 156,754 ล้านบาท
  ซึ่งคิดเป็นสัดส่วนการซื้อขายโดยประมาณเท่ากับร้อยละ 11 ของตลาดอนุพันธ์โดยรวม

  บริษัทฯให้ความสำคัญกับการขยายฐานผู้ลงทุนในตลาดอนุพันธ์
  โดยได้ดำเนินการอบรมให้ความรู้กับลูกค้า และประชาชนทั่วไปอย่างต่อเนื่อง
  ความสำเร็จในระยะยาวของธุรกิจตัวแทนซื้อขายสัญญาซื้อขายล่วงหน้าของบริษัทฯอยู่ที่การที่ลูกค้าได้มีความรู้ความเข้าใจถึงกลยุทธ์การลงทุนในตราสารอนุพันธ์
  เข้าใจถึงผลตอบแทนและความเสี่ยงที่เกิดขึ้นจากการลงทุน
  และสามารถใช้ประโยชน์จากตราสารอนุพันธ์ในการลงทุนหรือป้องกันความเสี่ยงได้อย่างถูกต้องตรงตามเป้าหมาย
  บริษัทฯ จะเติบโตไปพร้อมกับลูกค้าและฐานผู้ลงทุนที่กว้างขึ้นสำหรับการลงทุนในตราสารอนุพันธ์
  บริษัทฯ ได้จัดทำและเผยแพร่บทวิเคราะห์รายวันสำหรับ การลงทุนในตราสารอนุพันธ์
  และมีการอธิบายกลยุทธ์การลงทุนในตลาดอนุพันธ์ในระบบถ่ายทอดภาพและเสียงใน KELIVE TV
  ซึ่งลูกค้าสามารถรับชมได้ผ่านทาง อินเทอร์เน็ตนอกจากนี้เพื่อเป็นการให้ความรู้แก่
  ผู้ลงทุนสำหรับสินค้าตัวใหม่ SET50 Index Options ทางบริษัทฯได้ผลิต VCD ความรู้สู่ผู้ลงทุน
  เรื่อง SET50 Index Options เพื่อมอบให้กับลูกค้าของบริษัทฯ
  ได้ใช้ประกอบการเรียนรู้เกี่ยวกับกลยุทธ์การลงทุนในสินค้าใหม่นี้

3.2.2 ลักษณะลูกค้าของบริษัทฯ

  บริษัทฯ เป็นสมาชิกตลาดหลักทรัพย์แห่งประเทศไทยหมายเลข 42 ให้บริการด้านนายหน้าซื้อขาย
  หลักทรัพย์ ผ่านสำนักงานใหญ่และ 39 สาขาที่ครอบคลุมทุกภูมิภาคของประเทศ
  รวมทั้งให้บริการผ่านระบบอินเทอร์เน็ต

  โดยในปี 2547, 2548 และ 2549 บริษัทฯมีมูลค่าการซื้อและขายในตลาดหลักทรัพย์ฯรวมทั้งสิ้น
  1,185,207 ล้านบาท, 829,836 ล้านบาท และ 682,851 ล้านบาท
  โดยมีส่วนแบ่งการตลาดเป็นอันดับที่ 1 โดย คิดเป็นร้อยละ 11.71, 10.20 และ 8.57
  ของมูลค่าการซื้อขายรวมของตลาดหลักทรัพย์ ตามลำดับ
  สำหรับลูกค้าส่วนใหญ่ของบริษัทฯเป็นลูกค้าบุคคลธรรมดารายย่อยคิดเป็นร้อยละ 84.67, 80.02
  และ 76.13 และลูกค้าสถาบันทั้งในและต่างประเทศ คิดเป็นร้อยละ 15.33, 19.98
  และ23.87 ตามลำดับ บริษัทฯมีการให้บริการ นายหน้าซื้อขายหลักทรัพย์ด้วยระบบเงินสด
  ระบบอินเทอร์เน็ต และ ให้กู้ยืมเพื่อซื้อหลักทรัพย์ในระบบเครดิตบาลานซ์ โดยมีสัดส่วนในปี 2547
  คิดเป็นร้อยละ 87.44 ร้อยละ 1.48 และร้อยละ 11.08, ในปี 2548 คิดเป็นร้อยละ 86.80
  ร้อยละ 2.02 และร้อยละ 11.18 และในปี 2549 คิดเป็นร้อยล 86.74 ร้อยละ 2.43
  และร้อยละ 10.83 ของมูลค่าการซื้อขายรวมของบริษัทฯ ตามลำดับ

  สำหรับปี 2550 บริษัทฯ มีมูลค่าการซื้อและขายในตลาดหลักทรัพย์รวมทั้งสิ้น 692,430.85
  ล้านบาท มีส่วนแบ่งการตลาดเป็นอันดับที่ 1 โดยคิดเป็นร้อยละ 8.10
  ของมูลค่าการซื้อขายรวมของตลาดหลักทรัพย์ ลูกค้าส่วนใหญ่ของบริษัทฯ
  เป็นลูกค้าบุคคลธรรมดารายย่อยคิดเป็นร้อยละ 81.14 และลูกค้าสถาบันทั้งในและต่างประเทศ
  คิดเป็นร้อยละ18.86 บริษัทฯมีการให้บริการนายหน้าซื้อขายหลักทรัพย์ด้วยระบบเงินสด
  ระบบอินเทอร์เน็ต และ ให้กู้ยืมเพื่อซื้อหลักทรัพย์ในระบบเครดิตบาลานซ์ โดยมีสัดส่วนร้อยละ
  67.45 ร้อยละ 19.19 และร้อยละ 13.35 ของมูลค่าการซื้อขายรวมของบริษัทฯตามลำดับ
  ในระยะ 5 ปีที่ผ่านมา บริษัทฯ ไม่มีการพึ่งพิงรายได้จากลูกค้ารายใดรายหนึ่งเกินกว่าร้อยละ 30
  ของรายได้รวม

3.2.3 กลยุทธ์การแข่งขันของบริษัทฯ

1.  ให้ความสำคัญกับคุณค่าของพนักงาน
    ด้วยความเชื่อที่ว่าปัจจัยสำคัญที่สุดในการดำเนินธุรกิจหลักทรัพย์คือ บุคลากร
    บริษัทฯมีนโยบายที่จะดูแลบุคลากรอย่างดีไม่ว่าจะเป็นผลตอบแทนภายในกรอบระเบียบของตลาดหลักทรัพย์ฯ
    รวมทั้งการสนับสนุนด้านวิชาการ งานวิจัย ตราสารและเครื่องมือทางการเงินใหม่ๆ
    เพื่อสร้างโอกาสในการลงทุนให้แก่ลูกค้า และพนักงาน

2.  การพัฒนาด้านเทคโนโลยี

    1.  บริษัทฯได้ลงทุนด้านเทคโนโลยีสารสนเทศ โดยเฉพาะในระบบการซื้อขายหลักทรัพย์
        โดยมี เป้าหมายที่จะพัฒนาให้มีประสิทธิภาพสูง มีเสถียรภาพและความแม่นยำสูง
        สามารถตอบสนองความต้องการของลูกค้าได้อย่างถูกต้องและรวดเร็ว

    2.  บริษัทฯมีเครือข่ายด้านงานวิจัย
        โดยมีเป้าหมายที่จะให้สามารถส่งข้อมูลงานวิจัยไปยังสาขาต่างๆ ได้แบบ Real Time
        โดยไม่ให้เป็นการรบกวนการซื้อขายระหว่างวัน ซึ่งในปี 2547 บริษัทฯ
        ได้เปิดระบบการให้ข้อมูลด้านงานวิจัย และข้อมูลของบริษัทจดทะเบียน ผ่านช่องทาง
        KELive TV ซึ่งสามารถแสดงทั้งภาพและเสียง เป็นต้นมา

    3.  บริษัทฯ
        ได้จัดทำระบบการซื้อขายผ่านอินเทอร์เน็ตที่มีประสิทธิภาพและมีความพร้อมด้านข้อมูลงานวิจัยเพื่อใช้ประกอบในการลงทุนและสามารถส่งคำสั่งการซื้อขายได้อย่างแม่นยำ
        รวดเร็วและเพียงพอ

3.  การพัฒนาด้านงานวิจัยให้มีความเพรียบพร้อมในด้านปัจจัยพื้นฐานและเทคนิค
    โดยเน้นการส่งเจ้าหน้าที่ฝ่ายวิจัยเข้าพบผู้บริหารบริษัทจดทะเบียนต่างๆ
    เพื่อให้ได้งานวิเคราะห์ วิจัยด้านปัจจัยพื้นฐานที่มีความแม่นยำ
    รวมถึงการวิเคราะห์ด้านมหภาคทั้งปัจจัยในประเทศและต่างประเทศ
    ตลอดจนการวิเคราะห์ด้านเทคนิค

4.  จัดให้มีโครงการความรู้สู่นักลงทุน โดยการเปิดรับสมัครสมาชิก KIM ENG Fan Club
    เพื่อเผยแพร่ความรู้เรื่องการลงทุน เช่น การลงทุนแบบ Value Investor
    การลงทุนในระบบ อินเทอร์เน็ต การซื้อขายหลักทรัพย์ผ่านบริษัทหลักทรัพย์
    การวิเคราะห์หลักทรัพย์ด้านปัจจัยพื้นฐานและเทคนิค การลงทุนในหุ้นกู้ หุ้นกู้แปลงสภาพ
    ใบสำคัญแสดงสิทธิอนุพันธ์ ซึ่งนอกจากจะเป็นการให้ความรู้แก่ลูกค้าและนักลงทุนแล้ว
    ยังเป็นการขยายฐานลูกค้าของบริษัทฯอีกทางหนึ่ง

5.  การพัฒนางานด้านวานิชธนกิจให้มีความพร้อมและเป็นผู้นำในการเสนอบริการทางการเงินให้กับลูกค้าที่ครอบคลุมด้านตลาดทุน
    ตลาดตราสารหนี้ ตลาดตราสารกึ่งหนี้กึ่งทุน ตลาดเงินกู้ การควบรวมกิจการ
    และการแปรรูปรัฐวิสาหกิจ เพื่อเสนอบริการทางด้านการเงินที่เหมาะสมสำหรับลูกค้าแต่ละราย
    รวมทั้งการเสนอขายหลักทรัพย์ สำหรับเป็นโอกาสในการลงทุนให้แก่ลูกค้าด้านหลักทรัพย์

6.  ด้านตราสารอนุพันธ์ ซึ่งเริ่มต้นด้วยการพัฒนาใบสำคัญแสดงสิทธิอนุพันธ์
    เพื่อเสนอขายต่อประชาชน โดยได้รับความสนับสนุนจากบริษัทหลักทรัพย์ หยวนต้า คอร์แปซิฟิค
    จำกัด ซึ่งเป็นผู้นำและประสบความสำเร็จอย่างสูงในธุรกรรมด้านใบสำคัญแสดงสิทธิอนุพันธ์

7.  ดูแล รักษาสาขา และหรือการเพิ่มสาขา เพื่อให้บริการกับลูกค้าได้ทั่วประเทศ

    1.  การจัดหาผลิตภัณฑ์และบริการ

        1.  แหล่งที่มาของเงินทุน

  บริษัทฯ มีแหล่งเงินทุนส่วนใหญ่มาจากส่วนของผู้ถือหุ้นโดยในปี 2546
  บริษัทฯมีการเพิ่มทุนจดทะเบียนอีก 463.86 ล้านบาท รวมเป็นทุนจดทะเบียนจำนวน 2,800
  ล้านบาท โดยจัดสรรหุ้นสามัญใหม่จำนวน 77,772,829 หุ้น ให้แก่กรรมการ ผู้บริหาร พนักงาน
  ผู้มีอุปการคุณ และประชาชนทั่วไป

  ต่อมา บริษัทฯมีการเพิ่มทุนจดทะเบียนอีกในปี 2548
  เพื่อเป็นการรองรับการใช้สิทธิ์ตามใบสำคัญแสดงสิทธิที่เสนอขายให้แก่กรรมการ ผู้บริหาร
  และพนักงานของบริษัทฯ จำนวน 27,250,000 หน่วย ในอัตราการใช้สิทธิ์ 1 หน่วย
  สามารถซื้อหุ้นสามัญได้ 1 หุ้น ในราคา 7 บาท
  ซึ่งหากมีการใช้สิทธิ์ครบตามจำนวนใบสำคัญแสดงสิทธิดังกล่าวจะทำให้บริษัทฯมีทุนชำระแล้วทั้งสิ้น
  2,861,250,000 บาท และใบสำคัญแสดงสิทธิดังกล่าวได้มีการใช้สิทธิ์ครั้งแรกเมื่อวันที่ 31
  สิงหาคม 2549 โดย ณ วันที่ 31 ธันวาคม 2550 มีการใช้สิทธิ์แล้วเป็นจำนวนทั้งสิ้น
  8,316,400 หน่วย

  ซึ่งทำให้บริษัทฯ มีทุนชำระแล้วทั้งสิ้น ณ วันที่ 31 ธันวาคม 2550 เป็นจำนวน 2,781,808,500
  ล้านบาท

  สำหรับการจัดหาแหล่งเงินในอนาคตนั้น เนื่องจากบริษัทฯได้เข้าเป็นบริษัทจดทะเบียนในตลาด
  หลักทรัพย์แห่งประเทศไทย จึงทำให้สามารถระดมทุนในตลาดหลักทรัพย์ อาทิ
  การเพิ่มทุนจดทะเบียน การหาแหล่งเงินทุนผ่านเครื่องมือทางการเงิน ต่าง ๆ เป็นต้น
  อันเป็นแหล่งเงินที่มีต้นทุนต่ำกว่าเมื่อเปรียบเทียบกับการกู้ยืมเงินจาก สถาบันการเงินทั่วไป

2.  การจัดหาเงินทุนหรือการให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  ในรอบบัญชีปี 2545/2546 สิ้นสุด ณ วันที่ 31 มีนาคม 2546
  บริษัทฯมีการกู้ยืมเงินจากบริษัทหลักทรัพย์ หยวนต้า (ประเทศไทย) จำกัด
  ซึ่งเดิมเป็นบริษัทย่อยของ บริษัท กิมเอ็ง โฮลดิ้งส์ จำกัด ซึ่งเป็นผู้ถือหุ้นใหญ่ของบริษัทฯ
  รวมทั้งเดิมเคยเป็นบริษัทย่อยของบริษัทฯ โดย ณ วันที่ 31 ธันวาคม 2547 เป็นต้นมา
  บริษัทฯไม่มียอดคงค้างสำหรับเงินกู้ยืมดังกล่าวแล้ว

3.  การดำรงอัตราส่วนเงินกองทุนสภาพคล่องสุทธิ

  ณ วันที่ 31 ธันวาคม 2550 บริษัทฯมีอัตราส่วนเงินกองทุนสภาพคล่องสุทธิต่อหนี้สินทั่วไปคิดเป็น
  ร้อยละ 154.41 ซึ่งเกินกว่าอัตราขั้นต่ำที่ร้อยละ 7
  ตามเกณฑ์การดำรงเงินกองทุนสภาพคล่องสุทธิตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด